
1. Εισαγωγή 


Η γήρανση επηρεάζει κάθε πτυχή της ζωής µας, καθ᾽ όλη τη διάρκεια της ζωής µας. Καθώς 
η τρέχουσα πανδηµία εξακολουθεί να αποτελεί πρόκληση για µας, και καθώς αγωνιζόµαστε 
για την προστασία της ζωής και τῶν μέσων βιοπορισμού µας, δεν πρέπει να παραβλέψουμε 
µια αξιοσημείωτη εξέλιξη: ποτέ άλλοτε δεν απολάμβαναν τόσο πολλοί Ευρωπαίοι τέτοια 
μακροζωία. Πρόκειται για ένα σηµαντικό επίτευγμα που υποστηρίζεται από την κοινωνική 
οικονομία της αγοράς της ΕΕ. 


Τις τελευταίες πέντε δεκαετίες, το προσδόκιμο επιβίωσης κατά τη γέννηση αυξήθηκε κατά 
περίπου 10 έτη τόσο για τοὺς άνδρες όσο και για τις γυναίκες. Τα δημογραφικά 
χαρακτηριστικά τῶν περιφερειών της ΕΕ διαφέρουν σηµαντικά, ιδίως μεταξύ αστικών και 
αγροτικών περιοχών: σε ορισμένους τόπους σημειώνεται σημαντική γήρανση και σε άλλους 
διεύρυνση του ενεργού πληθυσμού τους. Η Ευρώπη δεν είναι σε καμία περίπτωση η μόνη 
ἤπειρος µε γηράσκοντα πληθυσμό, αλλά η διαδικασία έχει προχωρήσει περισσότερο εδώ. 
Ενδεικτικά, η σηµερινή διάµεση ηλικία των 42.5 ετών στην Ευρώπη! είναι υπερδιπλάσια σε 
σχέση µε την Αφρική. Το χάσμα αυτό θα παραμείνει µεγάλο τις επόμενες δεκαετίες. 


Η τάση αυτή έχει σηµαντικό αντίκτυπο στην καθημερινή ζωή των ανθρώπων και στις 
κοινωνίες µας. Έχει επιπτώσεις στην οικονομική ανάπτυξη, τη δημοσιονομική βιωσιμότητα, 
την υγεία και τη μακροχρόνια φροντίδα, την ευημερία και την κοινωνική συνοχή. Επιπλέον, 
ο δυσανάλογος αντίκτυπος της πανδηµίας στοὺς ηλικιωμένους --- όσον αφορά τη νοσηλεία 
σε νοσοκομείο και τους θανάτους --- ανέδειξε ορισμένες από τις προκλήσεις που θέτει η 
γήρανση του πληθυσμού όσον αφορά την υγεία και την κοινωνική πρόνοια. Η γήρανση όµως 
παρέχει επίσης νέες ευκαιρίες για τη δημιουργία νέων θέσεων εργασίας, την προώθηση της 
κοινωνικής δικαιοσύνης και την τόνωση της ευημερίας, για παράδειγµα στην «αργυρή» 
οικονομία και στην οικονομία της παροχής φροντίδας. 


Τα κράτη µέλη αντιμετωπίζουν τις επιπτώσεις της γήρανσης βελτιώνοντας τα συστήµατα 
εκπαίδευσης και απόκτησης δεξιοτήτων, ενθαρρύνοντας τον µακρότερο και πληρέστερο 
επαγγελματικό βίο και προωθώντας μεταρρυθμίσεις των συστημάτων κοινωνικής 
προστασίας και συνταξιοδότησης. Ωστόσο, δεδομένης της κλίμακας, της ταχύτητας και του 
αντικτύπου που θα έχει αυτή η τάση σε ολόκληρη την κοινωνία, πρέπει επίσης να 
εξετάσουμε νέες προσεγγίσεις και να διασφαλίσουμε ότι οι πολιτικές µας είναι κατάλληλες 
για τον επιδιωκόµενο σκοπό σε µια εποχή μεγάλων αλλαγών --- από τη διττή πράσινη και 
ψηφιακή μετάβαση έως τις νέες μορφές εργασίας και την απειλή πανδημιών. 


Σκοπός της παρούσας πράσινης βίβλου είναι να δοθεί το έναυσμα για ευρεία συζήτηση επί 
της πολιτικής για τη γήρανση προκειμένου να συζητηθούν επιλογές σχετικά µε τον τρόπο 
πρόβλεψης και ανταπόκρισης στις προκλήσεις και τις ευκαιρίες που συνεπάγεται, ιδίως 
λαμβάνοντας υπόψη το θεματολόγιο των Ηνωμένων Εθνών για τη βιώσιμη ανάπτυξη µε 


"Ως Ευρώπη νοείται εδώ ολόκληρη η ήπειρος. Πηγή: Της 2019 Βονἰοίοη οἳ ΟΝ ἨΜοτ]ά Ῥοριἱαίίοη Ρτοβροοῖο 
(Αναθεώρηση 2019 της έκθεσης «Προοπτικές του παγκόσμιου πληθυσμού» του ΟΗΕ). Ο διαδικτυακός 
πίνακας δεδομένων της Ειτοθίαί ἆσπιο Ρρ]απίπά αναφέρει τα 43,7 έτη ὣς διάµεση ηλικία του 2019 για την 
ΕΕ-27. 


ορίζοντα το 2030 και τη Δεκαετία Ὑγιούς Γήρανσης του ΟΗΕ. Τις αρμοδιότητες για την 
αντιμετώπιση των επιπτώσεων της γήρανσης αναλαμβάνουν σε µεγάλο βαθµό τα κράτη 
μέλη, αλλά η ΕΕ βρίσκεται στην κατάλληλη θέση για να εντοπίσει βασικά ζητήματα και 
τάσεις και να στηρίξει τη δράση για τη γήρανση σε εθνικό, περιφερειακό και τοπικό επίπεδο. 
Μπορεί να βοηθήσει τα κράτη µέλη και τις περιφέρειες να αναπτύξουν τις δικές τους, 
εξατοµικευµένες απαντήσεις όσον αφορά την πολιτική για τη γήρανση. 


Ο ευρωπαϊκός πυλώνας κοινωνικών δικαιωμάτων” καθορίζει ορισμένες αρχές που 
σχετίζονται άµεσα ή έμμεσα µε τοµείς που επηρεάζονται από τη γήρανση, όπως το εισόδημα 
και οἱ συντάξεις γήρατος, η μακροχρόνια φροντίδα, η υγειονομική περίθαλψη, η ένταξη των 
ατόμων µε αναπηρία, η κοινωνική προστασία, η ισορροπία μεταξύ επαγγελματικής και 
προσωπικής ζωής, καθώς και η εκπαίδευση, η κατάρτιση και η διά βίου μάθηση. Η Επιτροπή 
θα υποβάλει σύντομα σχέδιο δράσης για τη στήριξη της πλήρους εφαρµογής του ευρωπαϊκού 
πυλώνα κοινωνικών δικαιωμάτων. 


Η παρούσα πράσινη βίβλος ακολουθεί µια προσέγγιση κύκλου ζωής που αντικατοπτρίζει 
τον καθολικό αντίκτυπο της γήρανσης και επικεντρώνεται τόσο στις προσωπικές όσο και 
στις ευρύτερες κοινωνικές επιπτώσεις της γήρανσης. Σε αυτές περιλαμβάνονται τα πάντα, 
από τη διά βίου μάθηση και τον υγιεινό τρόπο ζωής έως τον τρόπο χρηματοδότησης επαρκών 
συντάξεων ή την ανάγκη για αυξημένη παραγωγικότητα και επαρκές εργατικό δυναμικό 
προς διατήρηση της υγειονομικής περίθαλψης και της μακροχρόνιας φροντίδας για τους 
ηλικιωμένους. 


Η προσέγγιση του κύκλου ζωής λαμβάνει υπόψη το γεγονός ότι τα παραδοσιακά στάδια της 
εκπαίδευσης και της κατάρτισης, της εργασίας και της συνταξιοδότησης καθίστανται 
λιγότερο αυστηρά καθορισμένα και περισσότερο ελαστικά. Αντικατοπτρίζει επίσης το 
γεγονός ότι η ανταπόκριση στη γήρανση του πληθυσμού είναι ζήτημα επίτευξης της ορθής 
ισορροπίας μεταξύ βιώσιμων λύσεων για το σύστημα κοινωνικής πρόνοιας και ενίσχυσης 
της αλληλεγγύης μεταξύ των γενεών και της δικαιοσύνης μεταξύ τόσο των νέων όσο και 
τῶν ηλικιωμένων. Υπάρχουν πολλές αλληλεξαρτήσεις μεταξύ των γενεών που δημιουργούν 
προκλήσεις, ευκαιρίες και ερωτήματα για τις κοινωνίες µας. Αυτός είναι ο λόγος για τον 
οποίο οι νέοι --- και οι άνθρωποι κάθε ηλικίας --- θα πρέπει να διαδραμµατίσουν ενεργό ρόλο 
στη διαµόρφωση της πολιτικής µας απάντησης. 


Η παρούσα Επιτροπή έχει θέσει τη δημογραφία ψηλά στην πολιτική ατζέντα της ΕΕ. Τον 
Ιούνιο του 2020, υπέβαλε έκθεση” στην οποία παρουσιάζονται τα βασικά δεδοµένα τῆς 
δημογραφικής αλλαγής και οι πιθανές επιπτώσεις της. Η παρούσα πράσινη βίβλος είναι το 
πρώτο αποτέλεσµα της εν λόγω έκθεσης και εγκαινιάζει τη συζήτηση σχετικά µε έναν από 
τους καθοριστικούς δημογραφικούς μετασχηματισμούς στην Ευρώπη. Η συζήτηση, από την 
οποία δεν θα αποκλειστεί κανείς, θα βασίζεται στο έργο άλλων θεσμικών οργάνων και 


Σ. ππροι//οο.ουτορα.ουὐ/οοπηπηἰδοἰοπ/ρτἱοτἰ{ἱο5/άοσροτ-απά-Γαἰτοτ-οσοποπηἰς-απά-πιοποίατγ-πίοπ/ευτοροθη-ρί]]8τ- 


5ος18]-Γ1σΠί6/επτορεθπ-ρ1]]4Γ-5ος18|-Γ1σ[[6-20-ρτ!πεῖρ]6ς εἰ 
) Έκθεση σχετικά µε τις επιπτώσεις της δηµογραφικής αλλαγής στην Ευρώπη [ΟΟΜ(2020) 241 Ππα] της 
17.6.2020]. 


οργανισμών της ΕΕ που συμμετέχουν ενεργά στη συζήτηση για τις δημογραφικές 
προκλήσεις. 


2. Πόςτίθενται τα θεμέλια 


Τα χρόνια από την πρώιμη παιδική ηλικία έως την πρώτη νεότητα µας επηρεάζουν για όλη 
την υπόλοιπη ζωή µας. Αυτά που βιώνουμε, αυτά που μαθαίνουμε, οι συνήθειες που 
υιοθετούµε είναι όλα παράγοντες που διαμορφώνουν τις μελλοντικές µας προοπτικές, την 
υγεία και την ευημερία µας. Τα ορθά θεμέλια που τίθενται από νωρίς μπορούν να 
συμβάλουν στην πρόληψη, τον περιορισμό και την αναβολή ορισμένων από τις προκλήσεις 
που συνδέονται µε τη γήρανση. 


Υπάρχουν δύο έννοιες πολιτικής, ιδίως, που προσφέρουν τη δυνατότητα για µια ακμάζουσα 
γηράσκουσα κοινωνία: υγιής και ενεργός γήρανση και διά βίου μάθηση. Και οι δύο 
προσεγγίσεις λειτουργούν καλύτερα όταν ξεκινούν σε νεαρή ηλικία, καθώς έχουν σημασία 
για ολόκληρο τον κύκλο της ζωής. Είναι σηµαντικό να επισημανθεί ότι τα υψηλά επίπεδα 
εκπαίδευσης και η καλή υγεία αλληλοενισχύονται. 


2.1. ἳΥγιής και ενεργός γήρανση 


Η υγιής και ενεργός γήρανση αφορά την προώθηση υγιεινών τρόπων ζωής καθ᾽ όλη τη 
διάρκεια της ζωής µας και περιλαμβάνει τα καταναλωτικά και διατροφικά µας πρότυπα και 
τα επίπεδα σωματικής και κοινωνικής µας δραστηριότητας. Συμβάλλει στη μείωση του 
κινδύνου παχυσαρκίας, διαβήτη και άλλων µη μεταδοτικών ασθενειών οι οποίες βρίσκονται 
σε άνοδο. Τα καρδιαγγειακά νοσήματα και ο καρκίνος είναι τα βασικά αίτια τῶν 
αποτρέψιμων θανάτων για τα άτοµα ηλικίας κάτω των 75 ετών στην Ευρώπη”. Η υγιής και 
ενεργός γήρανση έχει θετικό αντίκτυπο στην αγορά εργασίας, στα ποσοστά απασχόλησης και 
στα συστήµατα κοινωνικής προστασίας και, ὡς εκ τούτου, στην ανάπτυξη και την 
παραγωγικότητα της οικονοµίας. 


Η υγιής και ενεργός γήρανση αποτελεί προσωπική επιλογή και ευθύνη, αλλά εξαρτάται σε 
μεγάλο βαθµό από το περιβάλλον στο οποίο οι άνθρωποι ζουν, εργάζονται και έχουν 
κοινωνικές επαφές. Οι δημόσιες πολιτικές μπορούν να διαδραµατίσουν σηµαντικό 
υποστηρικτικό ρόλο. Τα προληπτικά µέτρα μπορούν να συμβάλουν στην πρόληψη και τον 
εντοπισμό ασθενειών και στην προστασία τῶν ανθρώπων από τις επιπτώσεις της κακής 
υγείας. Μπορούν να συμβάλουν ώστε η υγιής και ενεργός γήρανση να καταστεί ευκολότερη 
επιλογή, ακόµη και για όσους βρίσκονται σε ευάλωτη κατάσταση. Υπάρχουν καινοτόμοι 


Για παράδειγµα, συμπεράσματα του Συµβουλίου σχετικά µε τις δημογραφικές προκλήσεις --- μελλοντική 
πορεία (8668/20 της δ.6.2020): συμπεράσματα του Συμβουλίου για τα ανθρώπινα δικαιώματα, τη συμμετοχή 
και την ευημερία των ηλικιωμένων στην εποχή της ψηφιοποίησης (11717/2/20 της 9.10.2020): γνωμοδότηση 
της Ευρωπαϊκής Οικονομικής και Κοινωνικής Επιτροπής µε θέµα «Δημογραφικά ζητήματα στην ΕΕ υπό το 
φῶς τῶν οικονομικών και αναπτυξιακών ανισοτήτων» της 5ης Μαΐου 2020 και γνωμοδότηση της Επιτροπής 
τῶν Περιφερειών µε θέµα «Δημογραφικές µεταβολές: προτάσεις για τον υπολογισμό και την αντιμετώπιση 
τῶν αρνητικών τους επιπτώσεων στις περιφέρειες της ΕΕ» της 14ης Οκτωβρίου 2020. Το Ευρωπαϊκό 
Κοινοβούλιο προετοιμάζει επίσης έκθεση µε θέµα «Η Γηραιά Ἠπειρος που γηράσκει -- δυνατότητες και 
προκλήσεις σε συνάρτηση µε την πολιτική για το γήρας μετά το 2020». 

Σ Πηγή: Διαδικτυακός πίνακας δεδομένων της Εωτοδίαί: ΗΙ.ΤΗ (Ὁ ΑΡΒ και Στατιστικές προλαμβανόμενης 

και αποτρεπτής θνησιμότητας 


τρόποι προώθησης υγιεινών τρόπων ζωής μεταξύ παιδιών και νέων, εκτός τῶν άλλων και 
μέσω ασφαλούς ψηφιακής τεχνολογίας, παιχνιδιών, πλατφορμών μάθησης και εφαρμογών. Η 
εξατομικευμένη ιατρική µπορεί να βοηθήσει στον εντοπισμό, σε πρώιμο στάδιο, ατόμων που 
κινδυνεύουν να εμφανίσουν συγκεκριμένες ασθένειες σε επόμενο στάδιο της ζωής τους. 


Ενώ τα κράτη μέλη είναι αρμόδια για τις πολιτικές τους στον τοµέα της υγείας, η ΕΕ μπορεί 
να στηρίξει τη δράση τῶν κρατών μελών, μεταξύ άλλων μέσω του νέου προγράμματος «Η 
ΕΕ για την υγεία», για παράδειγµα όσον αφορά την καταπολέμηση του καρκίνου, την άνοια, 
την ψυχική υγεία και την προώθηση της υγιεινής διατροφής και δίαιτας, καθώς και της 
τακτικής σωματικής άσκησης. Για την παροχή της εν λόγω στήριξης, καταρτίζεται το 
ευρωπαϊκό σχέδιο για την καταπολέμηση του καρκίνου µε στόχο την αντιμετώπιση 
ολόκληρης της πορείας της νόσου, από την πρόληψη έως την επιβίωση. Η παρακολούθηση 
και η ανταλλαγή πληροφοριών σχετικά µε τις εθνικές πρωτοβουλίες στον τοµέα της υγείας 
μπορεί να συμβάλουν στη μείωση τῶν διαφορών σε επίπεδο προσέγγισης και παροχής 
υπηρεσιών μεταξύ τῶν χωρών και στο εσωτερικό τους. 


2.2. Εκπαίδευση και κατάρτιση µε προοπτική διά βίου μάθησης 


Η διά βίου μάθηση --- επένδυση στις γνώσεις, τις δεξιότητες και τις ικανότητες των 
ανθρώπων καθ’ όλη τη διάρκεια της ζωής τοὺς --- αποτελεί µέρος της απάντησης στις 
προκλήσεις της γήρανσης. Η συνεχής επένδυση στη μάθηση έχει πολλά θετικά 
αποτελέσµατα: η απόκτηση και η επικαιροποίηση δεξιοτήτων βοηθά τους ανθρώπους να 
παραμείνουν απασχολήσιμοι, να επιτύχουν κατά τη μετάβαση από µια θέση εργασίας σε 
άλλη και να προοδεύσουν επαγγελματικά: παραμένουν έτσι στην εργασία και αυξάνεται η 
εργασιακή τους ικανοποίηση. Σε έναν ταχέως μεταβαλλόμενο κόσμο, η διά βίου μάθηση 
αποτελεί αναγκαιότητα, καθώς οι σταδιοδροµίες και οι ευκαιρίες εκπαίδευσης αλλάζουν µε 
ταχύ ρυθμό. Η συνεχής μάθηση µπορεί επίσης να συμβάλει στην καθυστέρηση της 
εμφάνισης άνοιας και στην πρόληψη της έκπτωσης τῶν γνωστικών λειτουργιών που 
σχετίζεται µε το γήρας. Είναι επίσης ένας τρόπος µε τον οποίο οι ηλικιωμένοι μπορούν να 
διαδραματίσουν ενεργό ρόλο στην κοινωνία. Η ανάπτυξη ικανοτήτων που σχετίζονται µε την 
ιδιότητα του πολίτη είναι σημαντική για τη διά βίου δημοκρατική συμμετοχή. 


Η διά βίου μάθηση είναι πιο αποτελεσματική όταν ξεκινά από νωρίς στη ζωή. Τα πρώτα 
χρόνια της ζωής είναι κρίσιμα για την ανάπτυξη γνωστικών και κοινωνικών δεξιοτήτων. Τα 
στοιχεία δείχνουν ότι η πρόσβαση σε υψηλής ποιότητας προσχολική εκπαίδευση και 
φροντίδα έχει διαρκή επίδραση στις επιδόσεις στο σχολείο και πέρα από αυτό. Παρά τις 
βελτιώσεις στη σχολική εκπαίδευση και κατάρτιση. πάρα πολλοί νέοι εξακολουθούν να 
εγκαταλείπουν πρόωρα το σχολείο και αντιμετωπίζουν σοβαρά προβλήματα όσον αφορά τις 
βασικές δεξιότητες, όπως η ανάγνωση, η φυσική και τα μαθηματικά. Το ίδιο ισχύει και για 
τους ενήλικες. Είναι ανησυχητικό το γεγονός ότι ένας στους πέντε νέους στην Ευρώπη δεν 
διαθέτει βασικές ψηφιακές δεξιότητες. Οι µαθητές από μειονεκτούντα περιβάλλοντα 
υπερεκπροσωπούνται μεταξύ των ατόμων που παρουσιάζουν χαμηλές επιδόσεις. Τα στοιχεία 
δείχνουν επίσης ότι ελλοχεύει ο κίνδυνος µιας παγίδας περιορισμένων δεξιοτήτων: αυτό 
σηµαίνει ότι τα άτοµα µε περισσότερες δεξιότητες τείνουν να συμμετέχουν συχνότερα σε 
μαθησιακές δραστηριότητες, σε αντίθεση µε τα άτοµα µε χαμηλότερες βασικές δεξιότητες. 


Υπάρχουν μεγάλες δυνατότητες ανάπτυξης των δεξιοτήτων των ηλικιωμένων, καθώς και 
βελτίωσης του τρόπου επικύρωσής τους και του τρόπου µε τον οποίο παρέχεται ο 


επαγγελματικός προσανατολισμός. Η εκπαίδευση και κατάρτιση ενηλίκων συμβάλλει στη 
βελτίωση της απασχολησιμότητας σε έναν μεταβαλλόμενο κόσμο της εργασίας, καθώς οι 
εξελισσόµενες ανάγκες σε δεξιότητες, ιδίως λόγω της πράσινης και της ψηφιακής 
μετάβασης, προσφέρουν δυνατότητες για νέες θέσεις εργασίας. 


Όλα αυτά βρίσκονται στο επίκεντρο της εφαρμογής του ευρωπαϊκού θεματολογίου 
δεξιοτήτων που εγκρίθηκε πρόσφατα από την Επιτροπή". Επιπλέον, µε τη δηµιουργία ενός 
Ευρωπαϊκού Χώρου Εκπαίδευσης; έως το 2025. εργαζόµαστε για την παροχή πρόσβασης σε 
ποιοτική εκπαίδευση για όλους, λαμβάνοντας ιδιαίτερα υπόψη όσους αντιμετωπίζουν 
μεγαλύτερο κίνδυνο χαμηλών επιδόσεων και κοινωνικού αποκλεισμού. 


2.3. Εδαφικές πτυχές τής πρόσβασης στην εκπαίδευση 


Ἡ πρόσβαση σε υψηλής ποιότητας εκπαίδευση και κατάρτιση δεν µπορεί να θεωρείται 
δεδομένη, ιδίως σε αραιοκατοικηµένες περιφέρειες, όπου οι άνθρωποι χρειάζεται 
ενδεχομένως να διανύσουν μεγάλες αποστάσεις για να μεταβούν στις σχετικές 
εγκαταστάσεις. Ο συνδυασμός χαμηλών ποσοστών γεννήσεων και μετανάστευσης τῶν νέων 
μπορεί να μειώσει τη ζήτηση για σχολική εκπαίδευση στις αγροτικές και απομακρυσμένες 
περιφέρειες. 


Αυτό µπορεί να οδηγήσει σε φαύλο κύκλο: ο αριθµός τῶν παιδιών µπορεί να μειωθεί σε τόσο 
χαμηλό επίπεδο που είναι δύσκολο να δικαιολογηθεί η διατήρηση του σχολείου. Το γεγονός 
αυτό καθιστά µε τη σειρά του λιγότερο ελκυστική για τις οικογένειες µε παιδιά τη 
μετακίνηση προς µια τέτοια περιφέρεια ή την παραμονή σε αυτήν. 


Η μετάπτωση στην εξ αποστάσεως μάθηση που προκλήθηκε από την έξαρση της νόσου 
ΟΟΥΙΡ-19 προσφέρει ορισμένα διδάγματα για τη χρήση της ψηφιακής τεχνολογίας στην 
εκπαίδευση και την κατάρτιση. Ωστόσο, έχει καταστήσει εµφανέστερες τις ανισότητες που 
αντιμετωπίζουν οι αγροτικές κοινότητες όσον αφορά την πρόσβαση σε ψηφιακές υπηρεσίες. 
Οι αγροτικές και απομακρυσμένες περιοχές είναι πιθανότερο να χρειάζονται επενδύσεις σε 
συνδεσιμότητα και είναι λιγότερο πιθανό να έχουν πρόσβαση σε οικονομικά προσιτές και 
υψηλής ποιότητας ευρυζωνικές υπηρεσίες, καθώς και στις συσκευές και τις δεξιότητες που 
απαιτούνται για τη χρήση τους. Για ορισμένα παιδιά, αυτό σήμαινε ότι δεν ήταν σε θέση να 
συνεχίσουν τα μαθήματα κατά τη διάρκεια της πανδημίας, διευρύνοντας τις προὐπάρχουσες 
ανισότητες µε συνομηλίκους τους σε καλύτερα εξυπηρετούμενες περιφέρειες. Οι νέες 
προσεγγίσεις μπορούν να συνδυάσουν τη διδασκαλία στην αίθουσα µε υψηλής ποιότητας 
ψηφιακή μάθηση, ώστε να βελτιωθεί η πρόσβαση στην εκπαίδευση και την κατάρτιση, τόσο 
στις αστικές όσο και στις αγροτικές περιοχές. Το σχέδιο για την ψηφιακή εκπαίδευση» 
προτείνει µια ολοκληρωμένη προσέγγιση της ψηφιακής μάθησης και εκπαίδευσης σε επίπεδο 
ΕΕ. 


1. Πώς μπορούν να προωθηθούν, απὀ µικρή ηλικία και καθ᾽ ὀλη τη διάρκεια της ζωής, 
πολιτικές υγιούς και ενεργού γήρανσης για όλους; Πώς μπορούν τα παιδιά και οι νέοι να 
προετοιμαστούν καλύτερα για τήν προοπτική μεγαλύτερου προσδόὀκιµου ζωής; Τι είδους 
στήριξη μπορεί να παράσχει η ΕΕ στα κράτη μέλη; 

2. Ποια είναι τα σημαντικότερα εμπόδια για τη διά Ρίου μάθηση καθ᾽ όλη τη διάρκεια του 
κύκλου ζωής; Σε ποιο στάδιο της ζωής θα μπορούσε ή αντιμετώπιση αυτών των εμποδίων 
να έχει καλύτερο αποτέλεσµα; Πώς θα πρέπει να αντιμετωπιστεί το πρόβλημα αυτό στις 
αγροτικές και απομακρυσμένες περιοχές; 


3. Αξιοποίηση στο έπακρο του εργασιακού µας βίου 


Ο ενεργός πληθυσμός της ΕΕ συρρικνώνεται την τελευταία δεκαετία και αυτό προβλέπεται 
να συνεχιστεί’. Καθώς ο συνολικός πληθυσμός παραμένει σταθερός, ο κίνδυνος έλλειψης 
εργατικού δυναμικού αυξάνεται. Αυτό µε τη σειρά του δυσχεραίνει τη διατήρηση τῆς 
παραγωγής και της παροχής υπηρεσιών και, τελικά, έχει αντίκτυπο στην ευημερία και την 
ευζωία µας. Για να αντισταθµιστεί η συρρίκνωση του ενεργού πληθυσμού, η ΕΕ και τα 
κράτη µέλη της θα πρέπει να προωθήσουν πολιτικές που εντάσσουν περισσότερα άτοµα στην 
αγορά εργασίας, καθιστούν δυνατή την παράταση του εργασιακού βίου και βελτιώνουν την 
παραγωγικότητα. Το δυναμικό τῶν λιγότερο ανεπτυγμένων περιφερειών, δηλαδή των 
περιφερειών µε κατά κεφαλήν ΑΕΠ κάτω του 75 σῦ του μέσου όρου της ΕΕ, θα μπορούσε 
επίσης να αξιοποιηθεί καλύτερα µε κατάλληλες επενδύσεις για τη στήριξη της εξίσωσης των 
περιφερειών. 


3.1. Ένταξη περισσότερων ατόμων στο εργατικό δυναμικό 


Η υψηλή συμμετοχή στην αγορά εργασίας και η παράταση του εργασιακού βίου μπορούν να 
µετριάσουν το πρόβλημα µιας γηράσκουσας κοινωνίας µε συρρικνούμενο ενεργό 
πληθυσμό". Ωστόσο, οι διακρίσεις στην εργασία --- ή κατά την αναζήτηση εργασίας --- είναι 
ευρέως διαδεδομένες και μπορούν να επηρεάσουν περισσότερο ορισμένες ομάδες. Αν 
διασφαλιστεί ότι τα άτοµα µε µειονοτικό φυλετικό ή εθνοτικό υπόβαθρο μπορούν να 
αξιοποιήσουν πλήρως το δυναμικό τους, τα κοινωνικά και οικονομικά αποτελέσµατα θα 
είναι καλύτερα για όλους. Στο πλαίσιο αυτό, η συνέχιση των εργασιών για την οικοδόμηση 
µιας Ένωσης ισότητας και για την πλήρη εφαρµογή τῶν υφιστάμενων νομικών πράξεων 
είναι καίριας σημασίας. 


Τα ποσοστά απασχόλησης τῶν γυναικών (ηλικίας 20-64 ετών) στην ΕΕ παραμένουν κατά 
11.7 ποσοστιαίες μονάδες χαμηλότερα από εκείνα των ανδρών, ενώ περισσότερες γυναίκες 
τείνουν να εργάζονται µε µερική απασχόληση παρά το γεγονός ότι περισσότερες γυναίκες 
από ό,τι άνδρες αποκτούν πανεπιστημιακό πτυχίο... 


Τα µέτρα για την προώθηση της ίσης συμμετοχής γυναικών και ανδρών τόσο στην 
αμειβόμενη όσο και στη µη αμειβόμενη οικογενειακή εργασία μπορούν να συμβάλουν στην 
αύξηση τῶν ποσοστών απασχόλησης των γυναικών, μεταξύ άλλων µε τη στήριξη ατόμων και 
οικογενειών για την επίτευξη καλύτερου συνδυασμού επαγγελματικής και ιδιωτικής ζωής. Η 
δράση για τη βελτίωση της ισότητας τῶν φύλων στην αγορά εργασίας και για τη γεφύρωση 
του χάσματος μεταξύ των φύλων θα μπορούσε να ενισχύσει τη συμμετοχή τῶν ανδρών στις 

οικιακές εργασίες και την οικογενειακή φροντίδα --- εάν συνδυαστεί µε διαρθρωτικά µέτρα 
για τη μεταρρύθμιση τῶν φορολογικών συστηµάτων και τῶν συστηµάτων κοινωνικής 
πρόνοιας. Η στρατηγική της ΕΕ για την ισότητα των φύλων 2020-2025᾽’ έχει ήδη καθορίσει 
ορισμένες βασικές δράσεις στον τοµέα αυτό. 


Πρόσφατα στοιχεία” δείχνουν ὅτι το 5.4 90 τῶν γυναικών (και το 2.2 90 τῶν ανδρών) ηλικίας 
18-64 ετών έχουν μειώσει τον χρόνο εργασίας τους ή έχουν διακόψει την εργασία τους 
περισσότερο από έναν μήνα για να φροντίσουν ασθενείς και/ή ηλικιωμένους συγγενείς µε 
αναπηρία. Η μεγαλύτερη διαθεσιμότητα ποιοτικής παιδικής μέριμνας, τυπικής μακροχρόνιας 
φροντίδας και στήριξης τῶν άτυπων φροντιστών όχι μόνο θα συμβάλει στην κάλυψη τῶν 
αυξανόµενων αναγκών τῶν ηλικιωμένων, αλλά θα δώσει επίσης τη δυνατότητα σε 
περισσότερους εργαζομένους --- ιδίως γυναίκες --- να εισέλθουν και να παραμείνουν στην 
αγορά εργασίας. 


Τα άτοµα που προέρχονται από οικογένειες μεταναστών θα μπορούσαν να ενταχθούν 
καλύτερα, αν τους δοθεί η δυνατότητα να συνεχίσουν να ασκούν µια εργασία που αντιστοιχεί 
στα προσόντα και τις δεξιότητές τους. Αυτό θα συμβάλει στη βελτίωση της κοινωνικής 
συνοχής, στην οικονομική ανάπτυξη και στη μείωση τῶν ανισοτήτων. 


Η νόμιμη μετανάστευση μπορεί να συμβάλει στην κάλυψη τῶν ελλείψεων δεξιοτήτων και, 
ως εκ τούτου, στην αντιμετώπιση τῶν αναγκών της αγοράς εργασίας. Υπερβαίνει τον µέσο 
όρο η πιθανότητα να διαθέτουν οι μετανάστες µε υψηλό μορφωτικό επίπεδο περισσότερα 
από τα προσόντα που απαιτούνται για την εργασία που εκτελούν. Η αξιοποίηση του 
δυναμικού τῶν μεταναστριών είναι ιδιαίτερα δύσκολη λόγω διαρθρωτικών φραγμών, όπως η 
πρόσβαση σε υψηλής ποιότητας και οικονομικά προσιτή παιδική φροντίδα. Η Επιτροπή 
υπέβαλε, τον Νοέμβριο του 2020, ένα νέο σχέδιο δράσης για την ενσωμάτωση και την 
ένταξη για την περίοδο 2021-2027''', το οποίο λαμβάνει υπόψη τις διαφορετικές περιστάσεις 
των πληθυσμών μεταναστών στα κράτη μέλη και υποστηρίζει τα κράτη μέλη και άλλους 
σχετικούς ενδιαφερόμενους φορείς για την εξεύρεση της κατάλληλης αντιμετώπισης στις 
πολιτικές τοὺς για την ένταξη και την ενσωμάτωση. Σε συνέχεια του νέου συμφώνου για τη 
μετανάστευση και το άσυλο». η Επιτροπή ολοκλήρωσε πρόσφατα δημόσια διαβούλευση 
σχετικά µε το μέλλον της νόμιμης μετανάστευσης στην ΕΕ, θα προτείνει δε σειρά μέτρων, 
συμπεριλαμβανομένης δέσμης «για τα ταλέντα και τις δεξιότητες» µε επιλογές για την 
ανάπτυξη µιας δεξαμενής ταλέντων της ΕΕ. 


Υπάρχουν επίσης δυνατότητες αντιμετώπισης τῶν ελλείψεων εργατικού δυναμικού μέσω της 
αύξησης της απασχόλησης τῶν ατόμων µε αναπηρία, η οποία απαιτεί εύλογες προσαρμογές 
και προσπελάσιµο εργασιακό περιβάλλον. 


Παρά τις πρόσφατες αυξήσεις, το ποσοστό απασχόλησης των εργαζομένων μεγαλύτερης 
ηλικίας στην ΕΕ παραμένει χαμηλότερο από τον µέσο όρο. Μόνο το 59.1 0 των ατόμων 
ηλικίας 55-64 ετών απασχολούνταν το 2019 έναντι 73.1 ὕαοτου συνόλου τῶν ατόμων ηλικίας 
20-64 ετών". Μετά την ηλικία των 50 ετών, αυξάνεται ο κίνδυνος μακροχρόνιας ανεργίας: 

Πολλοί εργαζόµενοι μεγαλύτερης ηλικίας αντιμετωπίζουν δυσκολίες όσον αφορά την 
πρόσληψη, την πρόσβαση σε ευκαιρίες κατάρτισης, τις αλλαγές θέσεων εργασίας και τα 
προσαρμοσμένα στην ηλικία καθήκοντα. Η διευκόλυνση της συμμετοχής των ηλικιωμένων 
στην αγορά εργασίας θα μπορούσε να ενθαρρυνθεί περισσότερο, μεταξύ άλλων π.χ. µε 
φορολογικά κίνητρα για τους εργοδότες ώστε να προσλαμβάνουν εργαζομένους μεγαλύτερης 
ηλικίας. 


Σε ορισμένους τοµείς, όπως η γεωργία, οι άνθρωποι εξακολουθούν να εργάζονται και κατά 
την τρίτη ηλικία, είτε από επιλογή είτε λόγω τῶν βιοτικών συνθηκών τους, της έλλειψης 
δυνητικού διαδόχου ή λόγω χαμηλών συνταξιοδοτικών παροχών. Οι φυσικές περιστάσεις --- 
είτε πρόκειται για την εργονομία είτε για την προσβασιµότητα --- και οι ευέλικτες συνθήκες 
εργασίας θα επέτρεπαν στους εργαζομένους μεγαλύτερης ηλικίας να αναβάλουν, εάν το 
επιλέξουν, τη συνταξιοδότησή τους. Τα εργατικά ατυχήματα και οι επαγγελματικές 
ασθένειες γίνονται πιο επικίνδυνα µε την πρόοδο της ηλικίας. Οι καλές εργασιακές 
συνθήκες, συμπεριλαμβανομένων τῶν άρτιων μέτρων υγείας και ασφάλειας στην εργασία, 
συμβάλλουν στην προστασία της υγείας τῶν εργαζομένων όλων τῶν ηλικιών, προωθώντας 
έτσι την ευημερία και μειώνοντας τα ποσοστά πρόωρης συνταξιοδότησης. Οι ψηφιακές 
τεχνολογίες μπορούν να υποστηρίξουν τους εργαζομένους και να προσφέρουν καλύτερα 
προσαρμοσμένα περιβάλλοντα εργασίας, µε εξατομικευμένα συστήµατα βασισμένα στις 
ΤΠΕ, φορετές συσκευές και εφαρμογές υγείας για κινητές συσκευές. 


Η επιχειρηµατικότητα της τρίτης ηλικίας µπορεί να παρατείνει τον εργασιακό βίο, να 
μειώσει την ανεργία τῶν ηλικιωμένων, να βελτιώσει την κοινωνική ένταξη τῶν ηλικιωμένων 
ατόμων και να ενισχύσει την καινοτομία μέσω νεοφυών επιχειρήσεων. Μπορεί να 
προωθήσει τη μάθηση μεταξύ τῶν γενεών και να εξασφαλίσει τη µεταφορά γνώσεων. Η 
ευαισθητοποίηση σχετικά µε την επιχειρηµατικότητα ὧς επιλογή κατά τα τελευταία έτη της 
σταδιοδρομίας µπορεί να συμβάλει στην αντιμετώπιση των ηλικιακών διακρίσεων Ως 
δυνητικού φραγμού για την εν λόγω δραστηριότητα. Η δημόσια πολιτική µπορεί να στηρίξει 
τους ηλικιωμένους επιχειρηματίες, αίροντας τα αντικίνητρα στα φορολογικά συστήµατα και 
στα συστήµατα κοινωνικής ασφάλισης, παρέχοντας εύστοχες συμβουλές και διασφαλίζοντας 
την πρόσβαση σε χρηματοδότηση. 


3.2. Παραγωγικότητα, καινοτομία και επιχειρηματικές ευκαιρίες 


Η αύξηση της παραγωγικότητας επιβραδύνθηκε σε όλες τις προηγμένες οικονομίες τις 
τελευταίες δεκαετίες. Σε ένα πλαίσιο συρρίκνωσης του ενεργού πληθυσμού, η υψηλότερη 
παραγωγικότητα είναι καίριας σημασίας για τη στήριξη της βιώσιμης και χωρίς 
αποκλεισμούς οικονομικής ανάπτυξης και του υψηλότερου βιοτικού επιπέδου στην ΕΕ. Η 
πράσινη και η ψηφιακή μετάβαση αποτελούν ευκαιρία για να δοθεί νέο έναυσμα στην 
αύξηση της παραγωγικότητας μέσω της προώθησης της καινοτομίας µε τη μορφή νέων 
τεχνολογιών και επιχειρηματικών μοντέλων. Η καινοτομία μπορεί επίσης να συμβάλει στη 
βελτίωση της αποδοτικής χρήσης των πόρων, ενώ οι τεχνολογίες εξοικονόμησης εργασίας 
μπορούν να μετριάσουν τις προκλήσεις που απορρέουν από τη συρρίκνωση του ενεργού 
πληθυσμού. 


ΙΤ. Πηγή: Ι[6α πρσαη 


Οι επαρκείς και αποδοτικές επενδύσεις στην έρευνα και ανάπτυξη και σε άυλα στοιχεία 
ενεργητικού εν γένει έχουν καίρια σημασία για την τόνωση της καινοτομίας και την 
προώθηση της υιοθέτησης νέων τεχνολογιών. Η αποδοτική δημόσια διοίκηση καὶ το 
αποδοτικό δικαστικό σύστημα, το υποστηρικτικό επιχειρηματικό περιβάλλον, οι 
αποτελεσματικές πολιτικές ανταγωνισμού και το δίκαιο, διαφανές και αποδοτικό σύστημα 
επιδοτήσεων και φορολογίας, που συνάδουν µε τους µακροπρόθεσµους στόχους της 
κοινωνικοπεριβαλλοντικής βιωσιμότητας, διαδραματίζουν επίσης ρόλο στη στήριξη της 
παραγωγικότητας και της καινοτομίας. 


Μία από τις ευκαιρίες για την ΕΕ είναι η «αργυρή οικονομία» --- ο όρος αυτός αναφέρεται 
σε µια γενική μετατόπιση της ζήτησης προϊόντων και υπηρεσιών που αντικατοπτρίζει τις 
ειδικές ανάγκες και προτιμήσεις των ηλικιωμένων. Η αργυρή οικονομία αναμένεται να 
αναπτυχθεί κατά περίπου 5 Ὁ ετησίως, από 3,7 τρισεκατομμύρια ΕΙΝ το 2015 σε 5.7 
τρισεκατομμύρια ΕΌΝ το 20255 


Η αργυρή οικονομία µπορεί να δημιουργήσει νέες ευκαιρίες απασχόλησης σε τοµείς όπως ο 
τουρισμός, οι έξυπνες κατοικίες που υποστηρίζουν την ανεξάρτητη διαβίωση, οι 
υποβοηθητικές τεχνολογίες, τα προσβάσιμα προϊόντα και υπηρεσίες, η ρομποτική 
υπηρεσιών, η ευεξία, τα καλλυντικά και η μόδα, η ασφάλεια, ο πολιτισμός, η προσωπική και 
αυτοματοποιημένη κινητικότητα και η τραπεζική. Η επιστημονική και ιατρική καινοτομία 
θα διευρύνει επίσης τις ευκαιρίες για τους φορείς ανάπτυξης τεχνολογιών και το προσωπικό 
υγείας και τους φροντιστές µε υψηλή ειδίκευση, ενώ παράλληλα θα υλοποιήσει τα 
επιτεύγματα που απαιτούνται για την ανταπόκριση σε µια γηράσκουσα κοινωνία. 


Η τηλεϊατρική, οι εφαρμογές έξυπνων τηλεφώνων και οι βιοαισθητήρες για εξ αποστάσεως 
διάγνωση και παρακολούθηση μπορούν να βελτιώσουν τα αποτελέσµατα τῶν ασθενών. Οι 
νέες υποβοηθητικές τεχνολογίες μπορούν να επεκτείνουν την αυτονομία, την ανεξαρτησία 
και τη συμμετοχή τῶν ηλικιωμένων µε αναπηρίες. Μια ανεπτυγμένη αγορά προϊόντων και 
υπηρεσιών για υγιή καὶ ενεργό γήρανση θα μπορούσε να βελτιώσει την 
αποτελεσµατικότητα τῶν συστημάτων υγείας και κοινωνικής πρόνοιας, καθιστώντας τα εν 
δυνάμει πιο βιώσιμα. 


3.3. Απασχόληση και παραγωγικότητα --- εδαφική προοπτική 


Ο παρακάτω χάρτης δείχνει την αύξηση του εργασιακού βίου που απαιτείται για την 
αντιμετώπιση της γήρανσης του πληθυσμού στις περιφέρειες της ΕΕ. Μόνο µία στις πέντε 
περιφέρειες της ΕΕ προβλέπεται ότι θα έχει αυξανόμενο ενεργό πληθυσμό μεταξύ 2020 και 
2040. Οι περιφέρειες αυτές περιλαμβάνουν συχνά την πρωτεύουσα, µια άλλη μεγάλη πόλη 
κανή τα προάστιά τους. Οι επιχειρήσεις στις λίγες περιφέρειες µε αυξανόμενο ενεργό 
πληθυσμό θα μπορούν ευκολότερα να καλύψουν τις κενές θέσεις εργασίας τους και να 
επεκτείνουν τις δραστηριότητές τους. Ωστόσο, οι επιχειρήσεις σε περιφέρειες µε 
συρρικνούμενο ενεργό πληθυσμό είναι πιθανότερο να αντιμετωπίσουν ελλείψεις εργατικού 
δυναμικού εν απουσία αυξημένης κινητικότητας του εργατικού δυναμικού. Ως εκ τούτου, θα 
πρέπει να επενδύσουν περισσότερο στην τεχνολογία εξοικονόμησης εργασίας και στην 
καινοτομία, απλώς και µόνο για να παράγουν την ίδια ποσότητα αγαθών ή υπηρεσιών. 


1 ππροι//οο.ουτορᾶ.ου/άἰσίτα]-οἰπσ]ο-πιατκοί/εη/ποννο/οἰ]νετ-οοσποπιγ-ὀἰιάγ-Πονν-οἠπιι]αϊο-οσοποπιγ-Πυπάτοάς- 
ΠΙΠ10ῃ5-ΘΙΓΟ5-γΘ8Γ 

Χάρτης 1. Προβλεπόμενη μέγιστη ηλικία στην εργασία που διατηρεί σταθερό το 
μέγεθος του ενεργού πληθυσμού, 2040 


ΒΕΟΙΟ!ς 


Προβλεπόµενη μέγιστη ηλικία στην εργασία ώστε να διατηρηθεί σταθερό το μέγεθος του ενεργού πληθυσμού, 2040 


Ηλικία 
μα 62 Περιφέρειες όπου προβλέπεται 
αύξηση του ενεργού πληθυσμού Μέγιστη ηλικία στην εργασία το 2040 ώστε να διατηρηθεί 
83 -68 ο απόλυτος αριθµός του ενεργού πληθυσμού 
(20 - 64) σταθερός σε σύγκριση µε το 2020. 
66-68 Περιφέρειες όπου η παράταση του εργασιακού βίου Πηγή: ΠΟ ΒΕΟΙΟ βάσει των περιφερειακών 
θα μπορούσε να διατηρήσει σταθερό τον ενεργό πληθυσμό δηµογραφικών προβλέψεων της Ευτοοἰαὶ 
5169 -71 
Β;; -Τ5 Περιφέρειες όπου η παράταση του εργασιακού βίου 
συνεπάγεται και πάλι μικρότερο ενεργό πληθυσμό 0 500 Κπὶ 
Π,-- 76 ---------------- 


Θ Ευτοθεορτβρβίος Α55οοἰβἰίοπ για τα διοικητικἁ όρια 


Το δυναμικό των λιγότερο ανεπτυγμένων περιφερειών, συμπεριλαμβανομένων τῶν 
αγροτικών περιφερειών, μπορεί να διερευνηθεί περαιτέρω, για παράδειγμα για να 
αξιοποιηθούν οι ευκαιρίες που αναδύονται στην αργυρή οικονομία. Η πολιτική συνοχής 


1 


διαδραματίζει σηµαντικό ρόλο στη στήριξη της ανάπτυξής τους. Οι αγροτικές περιοχές στην 
Ευρώπη διαφέρουν σηµαντικά, καθώς ορισμένες παρουσιάζουν καλές οικονομικές και 
κοινωνικές επιδόσεις και άλλες βρίσκονται σε οικονομική κανή κοινωνική παρακμή. Η 
ποιότητα ζωής συχνά θεωρείται καλύτερη στις αγροτικές περιοχές απ᾽ ό,τι στις πόλεις. Η 
εγγύτητα στη φύση, ο καθαρός αέρας, η αίσθηση της κοινότητας καὶ η φθηνότερη στέγαση 
προσελκύουν ανθρώπους από τις πόλεις. Εάν οι περιοχές αυτές διαθέτουν επαρκείς βασικές 
υποδομές, υποδομές μεταφορών και προὐποθέσεις οικονοµικής δραστηριότητας, μπορούν να 
είναι ελκυστικές τόσο για τα άτοµα σε ηλικία εργασίας όσο και για τους ηλικιωμένους. 


Η ψηφιακή συνδεσιμότητα µπορεί επίσης να βοηθήσει απομακρυσμένες περιοχές µε 
πρόσβαση σε ποιοτική εκπαίδευση και ευκαιρίε ποιοτικής απασχόλησης, όπως 
καταδείχθηκε κατά τη διάρκεια της κρίσης ΟΟΝΤ)-Ι9. Η κρίση ανέδειξε επίσης τις 
δυνατότητες της τηλεργασίας για ορισμένα επαγγέλματα ὡς τρόπου αποφυγής των 
μετακινήσεων µε όλες τις συνέπειές τους για την ατμοσφαιρική ρύπανση και τη χρήση του 
χρόνου. 


Οι υποδομές --- από τις µεταφορές, τα σχολεία, τη συνδεσιμότητα, τη στέγαση ή τα 
ταχυδρομικά δίκτυα έως την υγειονομική περίθαλψη - και η παροχή υπηρεσιών, όπως η 
εκπαίδευση και η κατάρτιση, η υγεία και η μακροχρόνια φροντίδα, μπορούν να ενισχύσουν 
τις ευκαιρίες ανάπτυξης, εάν προσαρμοστούν στις τοπικές ανάγκες. 


3. Ποια καινοτόμα μέτρα πολιτικής για τη βελτίωση της συμμετοχής στην αγορά εργασίας, 
ιδίως των εργαζομένων μεγαλύτερης ηλικίας, θα πρέπει να εξεταστούν πιο διεξοδικά; 


4. Υπάρχει ανάγκη για περισσότερες πολιτικές καὶ δράσεις σε επίπεδο ΕΕ για τη στήριξη της 
επιχειρηµματικότητας της τρίτης ηλικίας; ΤΙ εἰδους στήριξη απαιτείται σε επίπεδο ΕΕ και πώς 
μπορούμε να αζιοποιήσουµε τα επιτυχημένα παραδείγματα κοινωνικής καινοτομίας µε τή 
μορφή καθοδήγησης νέων από μεγαλύτερους σε ηλικία επιχειρηματίες; 


5. Πώς μπορούν οι πολιτικές τής ΕΕ να βοηθήσουν τις λιγότερο ανεπτυγμένες περιφέρειες καὶ 
τις αγροτικές περιοχές να διαχειριστούν τα φαινόμενα της γήρανσης και της πληθυσμιακής 
συρρίκνωσης; Πώς μπορούν τα εδάφη της ΕΕ που πλήττονται από τις προκλήσεις που 
συνεπάγονται ή πληθυσμιακή συρρίκνωση και η γήρανση του πληθυσμού να αξοποιήσουν 
καλύτερα την αργυρή οικονομία; 


4. Νέες ευκαιρίες και προκλήσεις μετά τη συνταξιοδότηση 


Ποτέ άλλοτε στην ευρωπαϊκή ιστορία δεν απολάμβαναν τόσο πολλοί άνθρωποι τόσο μακρά 
και υγιῇ ζωή. Περισσότεροι από ποτέ παραμένουν ενεργοί για μεγαλύτερο χρονικό 
διάστηµα, παρατείνουν την επαγγελματική τους σταδιοδρομία και συμμετέχουν σε 
κοινωνικές δραστηριότητες μετά τη συνταξιοδότηση. Χάρη στον υγιεινότερο τρόπο ζωής και 
την ιατρική πρόοδο (βελτιωμένη πρόληψη, διάγνωση και θεραπεία ασθενειών), οι 
περισσότεροι συνταξιούχοι είναι υγιείς και μπορούν να επιλέξουν τον τρόπο µε τον οποίο θα 
διαθέσουν τον χρόνο τους᾽”. Αυτές οι νέες πραγματικότητες αλλάζουν την αντίληψή µας για 
τη γήρανση, φωτίζοντας τη σημαντική συμβολή τῶν μεγαλύτερης ηλικίας ατόμων στην 
κοινωνία και την οικονομία µέσω της διαγενεακής μάθησης και της συνοχής. 


|. Πηγή: Ευτοθία: Έκδοση 2020 της Αρείης Ειιγορε (Γηράσκουσα Ευρώπη) 


Ταυτόχρονα, το στάδιο της συνταξιοδότησης παρουσιάζει προκλήσεις για τα άτοµα αλλά και 
για τα συστήµατα κοινωνικής προστασίας που τα υποστηρίζουν. Για να διασφαλίσουµε την 
επάρκεια, την οικονομική προσιτότητα και τη βιωσιμότητα τῶν συνταξιοδοτικών 
συστημάτων, οφείλουμε να αξιολογήσουμε µε κριτικό πνεύμα την καταλληλότητα τῶν 
υφιστάμενων συνταξιοδοτικών συστηµάτων για την αντιμετώπιση της ταχείας γήρανσης του 
πληθυσμού. 


4.1. Παραμένουµμε ενεργοί 


Οι δραστηριότητες εθελοντισμού μπορούν να προωθήσουν την αλληλεγγύη και τη 
συνεργασία μεταξύ των γενεών, δημιουργώντας αξία και ωφελώντας τόσο τους νέους όσο 
και τους ηλικιωμένους από πλευράς γνώσεων, εμπειρίας και αυτοεκτίµησης. Ταυτόχρονα, ο 
εθελοντισμός έχει σηµαντική οικονομική αξία. Τα στοιχεία δείχνουν ότι περίπου το ένα 
πέμπτο τῶν ατόμων ηλικίας 65-74 ετών συμμετέχει σε επίσημο εθελοντισμό, ενώ τα άτομα 
ηλικίας 75 εξακολουθούν επίσης να συμμετέχουν όταν το επιτρέπει η υγεία τους". Κατά τη 
διάρκεια της πανδηµίας ΟΟΝΙΡ-19, οι συνταξιούχοι βοήθησαν την κοινότητα επιστρέφοντας 
ως ιατρικό ή νοσηλευτικό προσωπικό ή παρέχοντας εθελοντικές υπηρεσίες για την 
ανακούφιση άλλων στην καθημερινή τους ζωή. 


Πολλοί, ιδίως ηλικιωμµένες γυναίκες, είναι µη αμειβόμενοι φροντιστές, κυρίως εντός τῶν 
οικογενειών τοὺς (για τους γονείς, τους συντρόφους, τα παιδιά ή τα εγγόνια τους), 
βοηθώντας έτσι τη γενιά της βασικής εργάσιµης ηλικίας να συνδυάσει την επαγγελματική 
και την οικογενειακή ζωή. 


Η διαγενεακή μάθηση, συμπεριλαμβανομένης της καθοδήγησης ή της ανταλλαγής 
εμπειριών, επιτρέπει στους νέους και στους ηλικιωμένους να ανταλλάσσουν γνώσεις και 
ικανότητες. Η διαγενεακή μάθηση σε μεγάλη έκταση πραγματοποιείται άτυπα στην 
κοινότητα, σε δραστηριότητες σχετικές µε βιβλιοθήκες και μουσεία, πολιτιστικούς, 
αθλητικούς ή άλλους συλλόγους, θρησκευτικά ιδρύματα κ.λπ. 


Η ενεργός κινητικότητα υποστηρίζει επίσης την ενεργό γήρανση. Η πεζοπορία και η 
ποδηλασία είναι δημοφιλείς σε πολλά κράτη μέλη, και μεταξύ τῶν ατόμων ηλικίας άνω τῶν 
65 ετών. Οι νέες μορφές ηλεκτροκίνησης, κυρίως τα ηλεκτρικά ποδήλατα, αποτελούν ήδη 
ευέλικτη ανταπόκριση στις ανάγκες κινητικότητας ορισμένων ηλικιωμένων και τους 
επιτρέπουν να χρησιμοποιούν ένα ενεργητικό µέσο μεταφοράς, μειώνοντας παράλληλα τις 
εκπομπές τους από τις μεταφορές. 


4.2. «Φτώχεια στην τρίτη ἡλικία 


Για τους περισσότερους ανθρώπους, η συνταξιοδότηση συνοδεύεται από μείωση του 
εισοδήματος και, για ορισμένους, από την απειλή της φτώχειας στην τρίτη ηλικία. Καθώς 
οι άνθρωποι γερνούν, αντιμετωπίζουν αυξανόμενους οικονομικούς κινδύνους που 
σχετίζονται, για παράδειγµα, µε την ανάγκη υγειονομικής περίθαλψης και ιδίως 
μακροχρόνιας φροντίδας. 


Οι συντάξεις αποτελούν την κύρια πηγή εισοδήματος για τοῦς περισσότερους 
συνταξιούχους. Για να εξασφαλιστεί ότι οι συντάξεις θα παραμείνουν επαρκείς ενόψει της 


ἍΓια περισσότερες πληροφορίες, βλ. τον διαδικτυακό πίνακα της Ειτοθίαϊ: ἱ]ς οορ19 

αύξησης του προσδόκιµου ζωής, οι άνθρωποι θα πρέπει στο μέλλον να εργάζονται 
περισσότερα χρόνια. Ωστόσο, ορισμένοι θα εξακολουθήσουν να διατρέχουν υψηλότερο, σε 
σχέση µε άλλους, κίνδυνο φτώχειας στην τρίτη ηλικία, συμπεριλαμβανομένης τῆς 
ενεργειακής φτώχειας. Ο κίνδυνος αυτός απειλεί ιδίως εκείνους που είχαν χαμηλά 
εισοδήματα, διακοπές της σταδιοδρομίας ή κατείχαν θέσεις εργασίας ή ασκούσαν 
επαγγέλματα που παρείχαν περιορισμένη προστασία, όπως οι εργαζόµενοι µε άτυπη 
απασχόληση και οι αυτοαπασχολούμενοι. 


Ο κίνδυνος εξακολουθεί να είναι υψηλότερος για συγκεκριµένες οµάδες. Οι γυναίκες έχουν 
συνήθως μικρότερες αποδοχές, συντομότερες, λιγότερο γραμμικές σταδιοδρομίες, 
εργάζονται µε μερική απασχόληση και αναλαμβάνουν περισσότερες µη αμειβόμενες ευθύνες 
φροντίδας. Οι συντάξεις των γυναικών στην ΕΕ είναι κατά µέσο όρο 29,5 90 χαμηλότερες 
από ὁ, τι τῶν ανδρών”. Το 2019, το 37 ὑ0 τῶν μεταναστών από τρίτες χώρες αντιμετώπιζαν 
κίνδυνο φτώχειας και κοινωνικού αποκλεισμού έναντι του 22 Ὁ των μετακινούμενων 
πολιτών της ΕΕ”. Τα επόμενα χρόνια, ενδέχεται να αντιμετωπίσουν μεγαλύτερους κινδύνους 
φτώχειας στην τρίτη ηλικία λόγω της μικρότερης διάρκειας της σταδιοδρομίας τοὺς εντός 
της ΕΕ. 


Οι ηλικιωμένοι µε αναπηρία µπορεί να αντιμετωπίσουν ιδιαίτερα προβλήματα. Τα άτοµα 
σε ηλικία εργασίας τα οποία εμφανίζουν αναπηρία λαμβάνουν συχνά στήριξη που συνδέεται 
µε την αγορά εργασίας προκειµένου να αντισταθμιστούν η απώλεια εισοδήματος και οι 
πρόσθετες δαπάνες. Μολονότι η στήριξη αυτή είναι σε πολλές περιπτώσεις ανεπαρκής, τα 
άτοµα που αποκτούν αναπηρία µετά τη συνταξιοδότηση είναι συχνά µη επιλέξιµα για τις εν 
λόγω παροχές. 


Πλαίσιο 1. Αυτονομία, συμμετοχή και δικαιώµατα τῶν ηλικιωμένων 


Ο ευρωπαϊκός πυλώνας κοινωνικών δικαιωμάτων λειτουργεί ὡς πυξίδα στην πορεία προς 
καλύτερες συνθήκες εργασίας και διαβίωσης για όλους, ανεξαρτήτως ηλικίας, και προς 
πραγματικά κοινωνικά δικαιώµατα. Περιλαμβάνει ορισμένες αρχές που επικεντρώνονται στις 
προκλήσεις της γήρανσης. 

Οι ηλικιωμένοι βρίσκονται συχνά σε ευάλωτη κατάσταση: ορισμένοι για περισσότερους από 
έναν λόγους, όπως για παράδειγµα τα άτοµα µε κακή κατάσταση υγείας ή µε αναπηρία”. 
άτοµα από εθνοτική ή θρησκευτική μειονότητα ή τα άτοµα ΛΟΑΤΚΙ. Ορισμένοι µπορεί να 
χρειάζονται βοήθεια που συνδέεται άµεσα µε την προστασία τῶν ιδίων ή των περιουσιακών 
τους στοιχείων, όπως η φροντίδα τῶν οικονομικών τους ή η διαχείριση της ιατρικής 
περίθαλψης. Το ζήτημα αυτό επισημάνθηκε επίσης στο πρόσφατο νέο θεματολόγιο για τους 
καταναλωτές’. Επιπλέον, οι ευάλωτοι ηλικιωμένοι µπορεί επίσης να αντιμετωπίζουν 
κίνδυνο κακοποίησης, όπως παραμέληση ή σωματική ή ψυχική βία. Το βαρύ τίµηµα που 
πλήρωσαν οι ευάλωτοι ηλικιωμένοι κατά τη διάρκεια της πανδηµίας υπογραμμίζει πόσο 


3. Πηγή: διαδικτυακός πίνακας της Ειτοίαϊ |Ις ρηρ13. 


3. Πηγή: διαδικτυακός πίνακας της Ευτοοίαί ]Ις ρορ505 
23 Ἡ Ζ ’ Ζ , ’ Ἢ Ἡ 
Η ΕΕ είναι προσηλωμένη στη Σύμβαση τῶν Ηνωμένων Εθνών για τα δικαιώµατα τῶν ατόμων µε αναπηρία 
(ΖΝΟΚΡΡ) για την προστασία τῶν δικαιωμάτων και της αξιοπρέπειας τῶν ατόμων µε αναπηρία. 
“ΟΟΜ(2020) 696 ἤπα| της 13.11.2020 


σηµαντικό είναι να προστατεύεται η αυτονομία τους, όπως και οι συνθήκες υγείας και 
διαβίωσής τους. 


Η πρόσβαση σε αγαθά, υπηρεσίες, συμπεριλαμβανομένων των δημόσιων υπηρεσιών, και η 
συμμετοχή στην πολιτική, κοινωνική και πολιτιστική ζωή απαιτεί ολοένα και περισσότερο 
ψηφιακές δεξιότητες. Οι τεχνολογικές εξελίξεις µπορεί να καταστήσουν τους ηλικιωμένους 
ακόµη πιο ευάλωτους εάν, για παράδειγµα, έχουν μικρότερη εξοικείωση ή ευχέρεια στη 
χρήση ψηφιακών εργαλείων, ή έχουν περιορισμένη πρόσβαση στην ψηφιακή τεχνολογία. 
Έτσι µπορεί να γίνονται πιο συχνά θύματα απάτης και ανέντιμων εμπορικών συναλλαγών, 
όπως διαπιστώσαμε κατά τη διάρκεια της πανδηµίας και τῶν περιορισμών της κυκλοφορίας. 
Οι ηλικιωμένοι που ζουν στο εξωτερικό ή κατέχουν περιουσιακά στοιχεία στο εξωτερικό 
µπορεί επίσης να είναι ιδιαίτερα ευάλωτοι λόγω τῶν γλωσσικών φραγμών και τῶν άγνωστων 
διοικητικών και νομικών συστημάτων: σε διασυνοριακές καταστάσεις ενδέχεται να 
απαιτούνται εἰδικά µέτρα προστασίας. 


Η αύξηση του αριθμού τῶν ηλικιωμένων στην ΕΕ προκαλεί ιδιαίτερες ανησυχίες όσον 
αφορά την ασφάλεια και την προστασία, καθώς οι οργανωμένοι εγκληματίες µπορεί να τους 
στοχοποιούν, για παράδειγµα µε επισκέψεις στο σπίτι, απάτες στον δρόμο, διαρρήξεις, 
κλοπές πορτοφολιών ή άλλες απάτες και εγκλήματα. 


Για να μπορούν οι ηλικιωμένοι να απολαμβάνουν τα δικαιώµατα και την αυτονομία τους και 
να συμμετέχουν στην κοινωνία στον μέγιστο δυνατό βαθµό, πρέπει να ληφθούν υπόψη αυτές 
οι εὐάλωτες καταστάσεις και, όπου είναι αναγκαίο, να αντιμετωπιστούν ειδικά από τους 
φορείς χάραξης πολιτικής σε όλα τα επίπεδα. 


4.3. Επαρκή, δίκαια και βιώσιμα συνταξιοδοτικά συστήματα 


Ἡ πρόκληση της διατήρησης επαρκών, δίκαιων και βιώσιμων συντάξεων σε µια 
γηράσκουσα κοινωνία και η ανάγκη τῶν ανθρώπων να συσσωρεύουν πρόσθετες 
αποταμιεύσεις έχουν επισημανθεί επανειλημμένα, ιδίως στις εκθέσεις για την επάρκεια των 
συντάξεων που δημοσιεύουν από κοινού το Συμβούλιο και η Επιτροπή”. Ωστόσο, ελλείψει 
περαιτέρω μεταρρυθμίσεων, είναι πιθανό να αυξηθούν τα ποσοστά τῶν εισφορών και να 
μειωθούν τα ποσοστά αναπλήρωσης τῶν συντάξεων προκειμένου να διασφαλιστεί η 
βιωσιμότητα τῶν δημόσιων οικονομικών σε ένα πλαίσιο μεγαλύτερου αριθμού 
συνταξιούχων και μικρότερου αριθμού ατόμων σε ηλικία εργασίας. Οι εξελίξεις αυτές 
μπορεί να δημιουργήσουν διπλή επιβάρυνση για τις νεότερες γενιές µε αποτέλεσµα να 
εγείρονται ζητήματα δικαιοσύνης μεταξύ τῶν γενεών. 


Η παράταση του εργασιακού βίου αποτελεί βασική απάντηση σε αὐτό το ζήτημα. Σύμφωνα 
µε την πιο πρόσφατη προβολή πληθυσμού της Ειποδίαί, ο δείκτης εξάρτησης τῶν 
ηλικιωμένων στην ΕΕ το 2040 θα παραμείνει στο ίδιο επίπεδο µε το 2020 μόνο εφόσον 
παραταθεί ο επαγγελματικός βίος έως την ηλικία των 70 ετών. Ὑπάρχουν, ωστόσο, 
σημαντικές διαφορές μεταξύ των κρατών μελών, οι οποίες καταδεικνύουν τις διαφορετικές 


2Κάθε τρία χρόνια, το Συμβούλιο και η Επιτροπή δημοσιεύουν από κοινού την έκθεση για τη δημογραφική 
γήρανση και την έκθεση για την επάρκεια τῶν συντάξεων (οι επόµενες εκδόσεις θα δημοσιευθούν το 2021). 

350 δείκτης εξάρτησης ηλικιωμένων που χρησιμοποιείται εδώ είναι ο λόγος του αριθμού τῶν ατόμων ηλικίας 
65 ετών και άνω προς τον αριθµό τῶν ατόμων ηλικίας μεταξύ 20 και 64 ετών. Η τιμή εκφράζεται ανά 100 
άτοµα σε ηλικία εργασίας (15-64). 

προκλήσεις σε ολόκληρη την Ευρώπη. Για να διατηρηθεί σταθερός ο εθνικός δείκτης 
εξάρτησης τῶν ηλικιωμένων το 2040 σε σχέση µε το 2020, οι προβλέψεις δείχνουν ότι η 
Μάλτα, η Ουγγαρία και η Σουηδία θα πρέπει να παρατείνουν τον επαγγελματικό βίο µόνο 
έως την ηλικία τῶν 68 ετών, ενώ η Λιθουανία και το Λουξεμβούργο θα πρέπει να τον 
παρατείνουν έως την ηλικία τῶν 72 ετών. Ἠδη το 2019, ο δείκτης εξάρτησης των 
ηλικιωμένων κυμαινόταν σηµαντικά από 22 στο Λουξεμβούργο σε 39 στην Ιταλία και 38 
στη Φινλανδία”. 


Τα συνταξιοδοτικά συστήµατα θα μπορούσαν να στηρίξουν την παράταση του 
επαγγελματικού βίου προσαρμόζοντας αυτόματα την ηλικία συνταξιοδότησης ή τις 
απαιτήσεις σταδιοδρομίας, τα ποσοστά συσσώρευσης ή τις παροχές ώστε να 
αντικατοπτρίζουν το υψηλότερο προσδόκιμο ζωής. Ο περιορισμός της πρόωρης 
συνταξιοδότησης σε αντικειμενικά δικαιολογηµένες περιπτώσεις, η θέσπιση γενικού 
δικαιώματος εργασίας πέραν της ηλικίας συνταξιοδότησης και τα ευέλικτα συστήματα 
συνταξιοδότησης μπορούν να καταστήσουν τα συνταξιοδοτικά συστήματα επαρκή και 
βιώσιμα. 


Οι μεταρρυθμίσεις για τον εκσυγχρονισμό των συνταξιοδοτικών συστηµάτων πρέπει να 
λάβουν προσεκτικά υπόψη τη λογική της αναδιανοµής και της δικαιοσύνης τῶν 
συνταξιοδοτικών συστηµάτων. Στους παράγοντες που θα μπορούσαν να ληφθούν υπόψη 
περιλαμβάνονται η αυξανόμενη δημογραφική επιβάρυνση για τις μελλοντικές γενιές, η 
δίκαιη μεταχείριση τῶν εργαζομένων που εισέρχονται νωρίς στην αγορά εργασίας, η 
αναδιανεµητική ικανότητα σε όλες τις εισοδηματικές οµάδες, η προστασία των διακοπών της 
επαγγελματικής σταδιοδρομίας για οικογενειακούς λόγους και η σταδιακή κατάργηση τῶν 
προτιµησιακών συνταξιοδοτικών καθεστώτων. 


Για όσους δεν θα είναι σε θέση να παρατείνουν τον επαγγελματικό τους βίο στο μέλλον θα 
πρέπει να εξασφαλίζονται συντάξεις που θα τους επιτρέπουν ένα αξιοπρεπές βιοτικό επίπεδο. 
Ο στόχος αυτός θα μπορούσε να επιτευχθεί, για παράδειγµα, µε την καθιέρωση 
συνταξιοδοτικών μορίων, κατώτατων ορίων σύνταξης, συντάξεων µε βάση τον τόπο 
διαμονής, και κοινωνικής πρόνοιας που θα απευθύνεται, ή θα είναι επίσης διαθέσιμη, σε 
ηλικιωμένους. 


Αν εξασφαλιστεί ότι τα συνταξιοδοτικά συστήµατα καλύπτουν διάφορα είδη οικονοµικής 
δραστηριότητας, για παράδειγµα µε την επέκταση της πρόσβασης σε περισσότερους τύπους 
εργαζομένων και σε αυτοαπασχολούµενους, θα διασφαλιστούν η επάρκεια και η βάση 
εισφορών τους και θα μετριαστούν οι ανισότητες εντός της αγοράς εργασίας. Δεδομένου ότι 
οι αλλαγές στην οικονομία και στον κόσµο της εργασίας θα μπορούσαν να επηρεάσουν τη 
βάση των εισφορών, τα κράτη μέλη θα πρέπει ενδεχομένως να επανεξετάσουν τον τρόπο µε 
τον οποίο χρηματοδοτούνται τα συστήµατα κοινωνικής προστασίας τους. 


Οι πολίτες πρέπει να ενημερώνονται σχετικά µε τα σωρευμένα συνταξιοδοτικά τους 
δικαιώματα. Οι υψηλής ποιότητας, ασφαλείς και οικονομικά αποδοτικές επικουρικές 
συντάξεις, συμπεριλαμβανομένου του πανευρωπαϊκού ατομικού συνταξιοδοτικού 


7. Πηγή: διαδικτυακός πίνακας της Ευτοϑίαί ρτο] 19ηρ και υπολογισμοί της Γενικής Διεύθυνσης 
Περιφερειακής Πολιτικής και Αστικής Ανάπτυξης της Επιτροπής, περισσότερες πληροφορίες διατίθενται 
εδώ. 


προϊόντος”, που συμπληρώνουν τα εκ του νόμου προβλεπόμενα συνταξιοδοτικά καθεστώτα, 
μπορούν να παρέχουν πρόσθετη συνταξιοδοτική αποταμίευση. Οι πολιτικές για τη 
διευκόλυνση και την ενθάρρυνση της συμμετοχής σε επικουρικά συνταξιοδοτικά καθεστώτα 
θα πρέπει να λαμβάνουν υπόψη το δημοσιονομικό κόστος και την διανεµητική τους 
επίδραση και να επιτυγχάνουν ισορροπία μεταξύ της ευρείας και χωρίς αποκλεισμούς 
κάλυψης και τῶν διασφαλίσεων έναντι τῶν επιπτώσεων της αστάθειας της αγοράς, αφενός, 
και της σχέσης κόστους-αποτελεσματικότητας, αφετέρου. 


ό. 


10. 


1. 

Πώς θα μπορούσαν να υποστηριχθούν καλύτερα ο εθελοντισμός των ἠλικιωμένων καὶ η 
διαγενεακή μάθηση, μεταξύ ἄλλων και σε διασυνοριακό επίπεδο, για την προώθηση της 
ανταλλαγής γνώσεων και τής συμμετοχής των πολιτών στα κοινά; Ποιος θα μπορούσε να 
είναι ο ρόλος µιας ψηφιακής πλατφόρμας ή άλλων πρωτοβουλιών σε επίπεδο ΕΕ και σε 
ποιον θα πρέπει να απευθύνονται οἱ πρωτοβουλίες αυτές; Πώς θα μπορούσε ο 
εθελοντισμός των νέων μαζί µε τους ηλικιωμένους και υπέρ των ηλικιωμένων να 
συνδυαστεί µε διαγενεακές πρωτοβουλίες; 

Ποιες υπηρεσίες και τι εἴδους ευνοϊκό περιβάλλον θα πρέπει να δημιουργηθούν ή να 
βελτιωθούν προκειµένου να διασφαλιστεί ή αυτονομία, ή ανεξαρτησία και τα δικαιώματα 
των ηλικιωμένων και να καταστεί δυνατή η συμμετοχή τους στην κοινωνία; 

Πώς μπορεί η ΕΕ να στηρίξει ευάλωτους ηλικιωμένους που δεν εἶναι σε θέση να 
προστατεύσουν τα οικονομικά καὶ προσωπικά τους συμφέροντα, ιδίως σε διασυνοριακές 
καταστάσεις; 

Πώς μπορεί ή ΕΕ να στηρίζει τις προσπάθειες των κρατών μελών να διασφαλίσουν 
μεγαλύτερη δικαιοσύνη στα συστήματα κοινωνικής προστασίας μεταξύ των γενεών, των 
φύλων, των ηλικιακών καὶ εισοδηματικών ομάδων, διασφαλίζοντας ότι παραμένουν υγιή 
από δημοσιονομικής απόψεως; 

Πώς μπορούν να μειωθούν και να αντιμετωπιστούν οι κίνδυνοι φτώχειας των 
ηλικιωμένων; 

Πώς μπορούμε να εζασφαλίσουμε επαρκείς συντάξεις για όσους (κυρίως γυναίκες) 
περνούν μεγάλες περιόδους του εργασιακού τους βίου σε µη αμειβόμενη εργασία (συχνά 
παροχή φροντίδας); 

Ποιος θα μπορούσε να εἶναι ο ρόλος των επικουρικών συντάξεων στη διασφάλιση 
επαρκών συνταζιοδοτικών εισοδημάτων; Πώς θα μπορούσε να επεκταθεί ἡ εφαρμογή τους 
σε ολόκληρη την ΕΕ και ποιος θα ήταν ο ρόλος της ΕΕ στη διαδικασία αυτή; 


5. Κάλυψη των αυξανόμενων αναγκών ενός γηράσκοντος πληθυσμού 


Παρά τη βελτίωση του προσδόκιµου υγιούς ζωής, οι κίνδυνοι ασθένειας ή αναπηρίας 
αυξάνονται µε το γήρας. Σταδιακά, πολλοί ηλικιωμένοι γίνονται πιο αδύναμοι και 
εξαρτώνται από μακροχρόνια φροντίδα. 


πο πανευρωπαϊκό ατομικό συνταξιοδοτικό προϊόν είναι ένα καθεστώς εκούσιας ατομικής σύνταξης που 
πρόκειται να τεθεί σε εφαρµογή το 2022 καιθα προσφέρει στους καταναλωτές ένα νέο πανευρωπαϊκό 
προϊόν για συνταξιοδοτικές αποταμιεύσεις. Βλ. κανονισμό (ΕΕ) 2019/1235 της 20ής Ιουνίου 2019. 


Γράφημα]. Τα ποσοστά εξάρτησης της ΕΕ7 αυξάνονται µε την ηλικία, 2015-2019 

Πηγή: Ὑπολογισμός της Γενικής Διεύθυνσης Οικονομικών και Χρηματοδοτικών Υποθέσεων της 
Επιτροπής µε βάση τον διαδικτυακό πίνακα δεδοµένων της Ευτοδίαί π|{Π 5]]ο 06 


Η προώθηση της υγείας και η πρόληψη τῶν ασθενειών, µε τη µορφή υγιεινού τρόπου ζωής, 
υγείας και ασφάλειας στην εργασία, και ενεργού κοινωνικής ζωής μπορούν να συμβάλουν 
στον περιορισμό ή στη μετάθεση αυτών των προβλημάτων. Η στήριξη πολιτικών, όπως η 
ανανέωση τῶν αστικών κέντρων, η αναζωογόνηση των αγροτικών περιοχών και η 
προσβασιµότητα στα κτίρια και τις μεταφορές, μπορούν να διευκολύνουν τη ζωή, ιδίως για 
τα άτοµα µε περιορισμένη κινητικότητα. 


Ενώ οι πολιτικές αυτές μπορούν να συμβάλουν στον µετριασµό του συνολικού προβλήματος, 
η γήρανση και η µακροβιότητα θα οδηγήσουν αναπόφευκτα σε διαρθρωτική αύξηση της 
συνολικής ζήτησης για υπηρεσίες υγειονομικής περίθαλψης και μακροχρόνιας φροντίδας”. 
Η ανάγκη γίνεται ακόµη πιο έντονη για ορισμένες απομακρυσμένες και αγροτικές περιοχές 
που αντιμετωπίζουν συνήθως προκλήσεις σε θέματα ποιότητας και κλίμακας των 
παρεχόμενων κοινωνικών υπηρεσιών. 


Ο τρόπος µε τον οποίο οι κοινωνίες προετοιμάζονται για τη γήρανση του πληθυσμού πρέπει 
να υπερβαίνει οικονομικά ζητήματα και ζητήματα ποιοτικών και οικονομικά προσιτών 
υπηρεσιών. Πρέπει να αναλογιστούμε τους τρόπους µε τοὺς οποίους συμβιώνουν οι διάφορες 
γενιές. Μία ανησυχία αφορά τον αυξανόμενο κίνδυνο μοναξιάς και κοινωνικής 
απομόνωσης τόσο τῶν νέων όσο και τῶν ηλικιωμένων, όπως διαπιστώθηκε από πολλούς, 
ιδίως κατά τη διάρκεια της πανδηµίας ΟΟΝΙΡ-]9. Αν και λιγότερο ορατός, ο κίνδυνος αυτός 
έχει πραγµατικό αντίκτυπο στα οικονομικά, κοινωνικά και υγειονομικά µας συστήµατα και 
αξίζει την προσοχή τῶν φορέων χάραξης πολιτικής. 


3 Σηµείωση: Τα ποσοστά εξάρτησης υπολογίζονται ως ένας πενταετής µέσος όρος των ετήσιων υποκειµενικών 
μακροχρόνιων σοβαρών περιορισμών στις συνήθεις δραστηριότητες λόγω προβλημάτων υγείας. 

Οι αρχές 16 και 18 του ευρωπαϊκού πυλώνα κοινωνικών δικαιωμάτων ορίζουν «το δικαίωµα έγκαιρης 
πρόσβασης σε οικονομικά προσιτή, προληπτική και θεραπευτική υγειονομική περίθαλψη καλής ποιότητας» 
και «το δικαίωμα σε καλής ποιότητας οικονομικά προσιτές υπηρεσίες μακροχρόνιας φροντίδας, ιδίως 
κατ᾽ οἶκον περίθαλψη και φροντίδα σε επίπεδο κοινότητας». 

5.1. Κάλυψη των αναγκών υγείας και μακροχρόνιας φροντίδας ενός γηράσκοντος 
πληθυσμού 


Λόγω της δημογραφικής αλλαγής, θα υπάρχουν περισσότεροι ηλικιωμένοι ασθενείς που θα 
πάσχουν από χρόνιες και, σε πολλές περιπτώσεις, πολλαπλές ασθένειες. Σχεδόν το ήμισυ τῶν 
ατόμων ηλικίας 65 ετών και άνω θεωρείται ότι έχουν αναπηρία ή μακροχρόνιο περιορισμό 
δραστηριότητας. Επιπλέον, οι επιπτώσεις της κλιματικής αλλαγής, οι φυσικές καταστροφές 
και η υποβάθμιση του περιβάλλοντος και η ρύπανση τείνουν να αυξάνουν δυσανάλογα την 
πίεση στην υγεία τῶν ηλικιωμένων. Για τον λόγο αυτόν, θα αυξηθεί η ανάγκη για 
υγειονομική περίθαλψη και άλλες υπηρεσίες φροντίδας ή υποστήριξης. 


Τα συστήµατα υγειονομικής περίθαλψης και μακροχρόνιας φροντίδας, μολονότι θα πρέπει 
να ανταποκρίνονται στην αυξημένη ζήτηση, αντιμετωπίζουν διάφορα προβλήματα, π.χ. όσον 
αφορά το εργατικό δυναμικό τους, την κάλυψη κοινωνικής προστασίας ή τα πρότυπα 
ποιότητας. 


Μια ολοκληρωμένη πολιτική απάντηση µπορεί να περιλαμβάνει επενδύσεις σε ποιοτικές 
υπηρεσίες και υποδομές, καθώς και στην έρευνα και καινοτομία στον τοµέα της 
υγειονομικής περίθαλψης, διασφαλίζοντας την πρόσβαση στην υγειονομική περίθαλψη, 
προσφέροντας ελκυστικές συνθήκες εργασίας για την αντιμετώπιση τῶν ελλείψεων 
προσωπικού και αξιοποιώντας καινοτόμες τεχνολογίες για τη βελτίωση της αποδοτικότητας. 
Η τεχνολογική πρόοδος καθιστά δυνατή την παροχή ορισμένων υπηρεσιών και θεραπειών µε 
νέους τρόπους, και όχι στα νοσοκομεία. Η μεγαλύτερη παροχή υποδομών περιπατητικής και 
κοινοτικής περίθαλψης όχι μόνο παρέχει καλύτερη υγειονομική περίθαλψη και κοινωνική 
πρόνοια, αλλά μπορεί επίσης να δώσει τη δυνατότητα στους ηλικιωμένους να συμμετέχουν 
σε κοινωνικές δραστηριότητες και δραστηριότητες για τη φυσική ευεξία. 


Υπάρχουν δυνατότητες δημιουργίας 8 εκατομμυρίων θέσεων εργασίας στον τομέα της υγείας 
και της κοινωνικής πρόνοιας κατά τα επόμενα 10 έτη. Στο πλαίσιο αυτό, θα υπάρξει ανάγκη 
για μεγαλύτερο αριθµό ειδικών και την αναβάθµιση και επανειδίκευση τῶν εργαζομένων, η 
οποία θα αντιμετωπιστεί κυρίως µέσω του Συμφώνου για τις δεξιότητες που δρομολογήθηκε 
τον Νοέμβριο του 2020. Επίσης, προκειμένου να αντιμετωπιστεί η έλλειψη προσωπικού 
υγειονομικής περίθαλψης, η διασυνοριακή κινητικότητα του προσωπικού θα μπορούσε να 
διαδραματίσει κάποιο ρόλο. Το 2018, οι πολίτες της ΕΕ που εργάζονταν σε κράτος μέλος 
διαφορετικό από το δικό τους αντιπροσώπευαν σχεδόν το 5 ὕοτου εργατικού δυναμικού στον 
τοµέα της υγείας και της μακροχρόνιας φροντίδας, ενώ οι μετανάστες από χώρες εκτός ΕΕ 
αντιπροσώπευαν το 9.1 03. Οι προβληματισμοί που αφορούν την υγειονομική περίθαλψη 
και τη μακροχρόνια φροντίδα στους υφιστάμενους διαύλους νόμιμης μετανάστευσης μπορεί 
επίσης να βελτιώσουν τη χρήση των δεξιοτήτων τῶν μεταναστών στην ΕΕ. 


Ο αριθµός των ατόμων που ενδεχομένως χρήζουν μακροχρόνιας φροντίδας αναμένεται να 
αυξηθεί από 19,5 εκατομμύρια το 2016 σε 23,6 εκατομμύρια το 2030 και σε 30,5 
εκατομμύρια το 2050 στην ΕΕ των 273. Ἡ εξάρτηση από άτυπους φροντιστές δεν είναι 
πλέον βιώσιμη, καθώς καθίσταται όλο και πιο δύσκολο να εξασφαλιστεί βοήθεια από µέλη 


ΤΙ ΚΚερ, Ηεα]ῆι «αγ απά ΙΟΠΦ-ΙΟΥΠΙ σάνε γνογ/ογος: Τεπιοσταρ!εὶς εἸα[]επρος ατα ροίοπ{ίαΙ εοπἰγριίοη οἳ 
πργαΠἰοη απᾶ αἱρίίαί {εεΠποίοργ ππρ5:/!/ραο]1σαΠοπ6.]το.6ς.6πτορᾶ.ευ/τερο5!{οτγ/ῃ8πα]6/ΚΟΙ21698 
7» Προβλέψεις από την έκθεση του 2018 για τη δημογραφική γήρανση. 

της οικογένειας, διότι οἱ οικογένειες έχουν λιγότερα παιδιά, ζουν χωριστά και οι γυναίκες 
συμμετέχουν περισσότερο στην αγορά εργασίας. 


Τα κράτη µέλη αντιμετωπίζουν κοινές προκλήσεις στον τοµέα της μακροχρόνιας φροντίδας, 
οι οποίες περιλαμβάνουν τη διασφάλιση της πρόσβασης, της οικονομικής προσιτότητας 
και της ποιότητας, της μακροχρόνιας φροντίδας, καθώς και επαρκούς εργατικού 
δυναμικού. Πολλά άτοµα που χρειάζονται φροντίδα δεν μπορούν να έχουν πρόσβαση σε 
αυτήν λόγω μειωμένης προσφοράς, υψηλού κόστους και έλλειψης κοινωνικής προστασίας ή 
ασφαλιστικής κάλυψης για τη διασφάλιση της οικονομικής προσιτότητας. Χωρίς επαρκή 
κοινωνική προστασία, η ανάγκη για μακροχρόνια φροντίδα µπορεί να ὠθήσει τα άτοµα στη 
φτώχεια. Ο κίνδυνος αυτός πρέπει να συνδυαστεί µε τη διατήρηση της δημοσιονομικής 
βιωσιμότητας τῶν συστημάτων σε µια γηράσκουσα κοινωνία. 


Η ποιοτική μακροχρόνια φροντίδα είναι σηµαντική για τη διασφάλιση της προσωπικής 
αξιοπρέπειας, της επιλογής, της ευημερίας, καθώς και για την αποφυγή περιττών νοσηλειών. 
Επί του παρόντος, υπάρχουν διαφορετικά πρότυπα ποιότητας και διαφορετικές ερμηνείες σε 
ολόκληρη την ΕΕ, ενώ τα κράτη μέλη βρίσκονται σε διαφορετικά στάδια διασφάλισης της 
ποιότητας. Είναι σηµαντικό να σημειωθεί ότι υπάρχουν διάφοροι τρόποι παροχής ποιοτικής 
μακροχρόνιας φροντίδας. Η παροχή υπηρεσιών σε επίπεδο κοινότητας για ηλικιωμένους που 
χρειάζονται μακροχρόνια φροντίδα, συμπεριλαμβανομένων τῶν ατόμων µε αναπηρίες, 
µπορεί να στηρίξει το δικαίωμά τους να ζουν ανεξάρτητα στην κοινότητα, εφόσον αυτό είναι 
εφικτό. Από την άλλη πλευρά, οι κατ᾽ οίκον υπηρεσίες ή άλλες υπηρεσίες µπορεί να 
διασφαλίζουν την παροχή υπηρεσιών φροντίδας που υπερβαίνουν τις ικανότητες σε επίπεδο 
τοπικῆς κοινότητας. 


Η πρόσληψη και η διατήρηση ειδικευµμένου προσωπικού για μακροχρόνια φροντίδα είναι 
δύσκολες λόγω τῶν χαμηλών αμοιβών και τῶν απαιτητικών συνθηκών εργασίας. Για τον 
λόγο αυτόν αυξάνεται η πίεση στους άτυπους φροντιστές - συνήθως γυναίκες - που 
προσπαθούν να εξισορροπούν φροντίδα και αμειβόμενη εργασία, συχνά µε κόστος για την 
κοινωνία, όπως αρνητικές επιπτώσεις στην υγεία και την ευημερία, μειωμένη συμμετοχή 
στην αγορά εργασίας και μειωμένο εισόδημα. 


Όπως υπογραμμίζεται στην ανακοίνωση σχετικά µε µια ισχυρή κοινωνική Ευρώπη για 
δίκαιες μεταβάσεις’, η ανάπτυξη ισχυρών συστημάτων μακροχρόνιας φροντίδας θα 
βελτιώσει την πρόσβαση σε οικονομικά προσιτή και ποιοτική μακροχρόνια φροντίδα, θα 
εξασφαλίσει αξιοπρεπή διαβίωση σε μεγάλη ηλικία και θα ενισχύσει τις ευκαιρίες 
απασχόλησης που προσφέρει ο τομέας της περίθαλψης. Σε κοινή έκθεση της Ευρωπαϊκής 
Επιτροπής και της Επιτροπής Κοινωνικής Προστασίας, η οποία θα δημοσιευθεί το 2021, θα 
αποσαφηνιστούν η κατάσταση τῶν συστημάτων μακροχρόνιας φροντίδας σε ολόκληρη την 
ΕΕ, καθώς και ο αντίκτυπος της πανδηµίας ΟΟΝΥΊ1Ρ-Ι9. 


Η μεγάλης κλίμακας εισαγωγή κοινωνικών και τεχνολογικών καινοτομιών, όπως η 
ηλεκτρονική υγεία, η κινητή υγεία, η τηλεβοήθεια, η ολοκληρωμένη περίθαλψη ή η 
ανεξάρτητη διαβίωση, θα μπορούσε να βελτιώσει σηµαντικά την αποτελεσµατικότητα των 
συστημάτων υγειονομικής περίθαλψης και μακροχρόνιας φροντίδας. Τα μοντέλα εξ 
αποστάσεως παρακολούθησης της υγειονομικής περίθαλψης, ιδίως εκείνα που 


33ΟΟΜ(Ο2020) 14 Ηπα! της 14.1.2020 

περιλαμβάνουν ασθενείς και µέλη της οικογένειας στην ομάδα περίθαλψης, εμφανίζουν 
σαφή οφέλη για τους ασθενείς µε χρόνιες παθήσεις”. 


Η ενσωμάτωση της περίθαλψης μέσω στενής συνεργασίας και ανταλλαγής πληροφοριών 
μεταξύ των επαγγελματιών, των ασθενών και τῶν φροντιστών τους (συμπεριλαμβανομένων 
των άτυπων φροντιστών) έχει τη δυνατότητα να συγκρατήσει το αυξανόμενο κόστος της 
υγειονομικής περίθαλψης και της κοινωνικής φροντίδας και, ταυτόχρονα, να βοηθήσει τους 
ηλικιωμένους να παραμείνουν ανεξάρτητοι για μεγαλύτερο χρονικό διάστηµα και να 
βελτιώσουν την ευεξία τους. 


Οι επιχειρήσεις κοινωνικής οικονοµίας Και οἱ µη κερδοσκοπικοί οργανισμοί (ιδίως τα 
ταμεία αλληλασφάλισης) χρησιμοποιούνται όλο και περισσότερο για την παροχή υπηρεσιών 
υγείας και κοινωνικής φροντίδας, μεταξύ άλλων και για τους ηλικιωμένους. Μπορούν να 
είναι αποτελεσματικοί επειδή έχουν τοπικές ρίζες και γνώσεις, καθώς και ρητούς 
κοινωνικούς στόχους. 


Η ΕΕ στηρίζει τα κράτη µέλη στην προώθηση τῶν συστημάτων μακροχρόνιας περίθαλψης 
και των μεταρρυθμίσεων μέσω αναλυτικής εργασίας, αμοιβαίων ανταλλαγών, πολιτικής 
καθοδήγησης, καθώς και χρηματοδότησης από την ΕΕ. Οι προκλήσεις στον τοµέα της 
μακροχρόνιας υγειονομικής περίθαλψης και φροντίδας αντικατοπτρίζονται επίσης στο 
Ευρωπαϊκό Εξάµηνο. Η ΕΕ διευκολύνει τον συντονισμό των εθνικών συστηµάτων 
κοινωνικής ασφάλισης, προστατεύοντας τα δικαιώµατα τῶν ατόμων που μετακινούνται εντός 
της Ευρώπης, συμπεριλαμβανομένης της πρόσβασής τους σε παροχές μακροχρόνιας 
φροντίδας”. Διάφορες πρωτοβουλίες θα συμβάλουν στη βελτίωση της κατάστασης τῶν 
άτυπων φροντιστών και στη διασφάλιση επαρκούς αμοιβής στον τοµέα, όπως η οδηγία για 
την ισορροπία μεταξύ επαγγελματικής και προσωπικής ζωής ή η πρόταση οδηγίας για 
επαρκείς κατώτατους μισθούς. Στην παρούσα συγκυρία της νόσου ΟΟΝΥΊΤΓΡ-Ι9, η ανάλυση 
των επιπτώσεών της στη μακροχρόνια φροντίδα”; και η καθοδήγηση που παρέχεται για τη 
διαχείριση της πανδηµίας στο πλαίσιο της μακροχρόνιας φροντίδας" αναδεικνύουν τις 
διαρθρωτικές αδυναμίες. 


5.2. Κινητικότητα, συνδεσιμότητα και προσβασιμότητα 


Οι γηράσκουσες κοινωνίες στην Ευρώπη αντιπροσωπεύουν µια δημογραφική τάση που είναι 
πιθανό να διαμορφώσει τα πρότυπα κινητικότητας στο μέλλον. Οι πάροχοι δημόσιων 
μεταφορών θα πρέπει να προσαρμοστούν στον αυξανόμενο αριθµό επιβατών µε αναπηρία ή 
μειωμένη κινητικότητα και να επενδύσουν σε υποδομές και οχήματα έξυπνων μεταφορών 
χωρίς εμπόδια. Με έναν γηράσκοντα πληθυσμό που αποτελείται ὡς επί το πλείστον από 
γυναίκες, η κινητικότητα θα πρέπει ενδεχομένως να επικεντρωθεί περισσότερο στις ειδικές 
ανάγκες τῶν γυναικών όσον αφορά τον χρόνο και τον σκοπό της μετακίνησης, τη διαδρομή 
και την απόσταση που διανύεται, καθώς και την ασφάλεια. 


33 Τεαπε[οηπιίης ἤιε βειινε οἱ ασείπᾳ, ΔΑΡΕΑ (2019) Πίέρς://ννν/νν.αρεα.Ιπ[ο/ν/ρ-οοπίοπί/αρ]οαάς/([α-τεροπί.ράΓ 
” Κανονισμός (ΕΚ) αριθ. 5883/2004 της 29ης Απριλίου 2004. 

Οδηγία (ΕΕ) 2019/1158 της 20ής Ιουνίου 2019 και ΟΟΜ(2020) 682 Ππα[ της 28.10.2020. 

τ Κοινή έκθεση της Ευρωπαϊκής Επιτροπής και της Επιτροπής Κοινωνικής Προστασίας που θα δημοσιευθεί το 


38 ππρο-/ύννυνν.εοάσ.εὐτορα.ευ/επ/ρηρ]ϊσαίοπβ-ἀα[α/οιτνεί]]απεε-ςὉΥΙΡ-19-]οπσ-[ετπι-σατε-ΓαοἰΠ{65-ΕΠ-ΕΕΑ 

Ἡ αυτοματοποίηση και η ψηφιοποίηση των μεταφορών μπορούν να συμβάλουν στη 
μείωση του αριθμού των ατυχημάτων, στη βελτίωση τῶν μετακινήσεων και τῶν μεταφορών, 
στην προώθηση της πολυτροπικότητας, στη μείωση της κατανάλωσης ενέργειας και της 
ρύπανσης και στη βελτιστοποίηση της χρήσης τῶν πόρων και τῶν υποδομών. Από την άλλη 
πλευρά, παρουσιάζουν επίσης προκλήσεις για τους ηλικιωμένους που δεν διαθέτουν βασικές 
ψηφιακές δεξιότητες ή έχουν περιορισμένη πρόσβαση στο διαδίκτυο. Οι προκλήσεις αυτές 
αφορούν ιδιαίτερα τους ηλικιωμένους που διαμένουν σε αγροτικές περιοχές. 


Οι διαφορετικές ανάγκες και ικανότητες τῶν ηλικιωμένων θα πρέπει να λαμβάνονται υπόψη 
κατά την οργάνωση τῶν αστικών υποδομών και υπηρεσιών. Πολλές πόλεις λαμβάνουν ήδη 
υπόψη, στα σχέδιά τους για την αστική κινητικότητα, την υγεία, την ισότητα των φύλων και 
άλλες παραμέτρους. Η προσβασιμότητα συμβάλλει στην κοινωνική ένταξη. Οι 
προσαρμοσμένες λύσεις στέγασης και τα «έξυπνα σπίτια» µε αισθητήρες και 
αυτοματοποιηµένα συστήµατα για ηλεκτρικές συσκευές, φωτισμό και θέρμανση μπορούν να 
βελτιώσουν την ασφάλεια τῶν ηλικιωμένων που ζουν μόνοι και να αυξήσουν τη διάρκεια και 
τη δυνατότητα επαναχρησιµοποίησης του προϊόντος. 


5.3. Εδαφικές διαφορές όσον αφορά την πρόσβαση στην περίθαλψη και τις υπηρεσίες 


Μολονότι οι περισσότερες χώρες της ΕΕ έχουν επιτύχει καθολική κάλυψη για ένα βασικό 
σύνολο υγειονομικών υπηρεσιών, το φάσμα των υπηρεσιών και ο βαθμός επιμερισμού του 
κόστους διαφέρουν σηµαντικά μεταξύ των χωρών. Η αποτελεσματική πρόσβαση στην 
περίθαλψη µπορεί να περιοριστεί για οικονομικούς λόγους, ελλείψεις προσωπικού, μεγάλα 
διαστήματα αναμονής και υπερβολική απόσταση μετακίνησης προς την πλησιέστερη μονάδα 
Ὀγειονομικής περίθαλψης. Ορισμένα κράτη µέλη καταγράφουν προβλήματα όσον αφορά την 
πρόσβαση στην υγειονομική περίθαλψη σε αγροτικές και περιφερειακές περιοχές. Οι 
περιοχές αυτές είναι γνωστές ως «ιατρικές ἐέρημου»΄. Οι περιφερειακές ανισότητες όσον 
αφορά την πρόσβαση στην υγειονομική περίθαλψη έχουν αποκτήσει νέα δυναμική κατά τη 
διάρκεια της πανδημίας ΟΟΝΙΡ-19. Αυτό ισχύει εξίσου για την πρόσβαση σε υπηρεσίες και 
υποδομές μακροχρόνιας φροντίδας. 


3 Πηγή: διαδικτυακός πίνακας της Εωτοδίαί: πμ} οἱΐς 21. Βλέπε επίσης τον χάρτη των εγκαταστάσεων 
υγειονομικής περίθαλψης στην ΕΕ. 

ἥ ἵ ίθαλ. 
Χά 2. Χρόνος οδήγησης προς την πλησιέστερη μονάδα υγειονομικής περίθαλψης 
άρτης 2. 

Χρόνος οδήγησης προς την πλησιέστερη µονάδα υγειονομικής περίθαλψης 

Πηγές: 
Ειτοδία!, βάσει επίσημων εθνικών πηγών δεδομένων 

8 ΕυτοθεορΓβρΠίος για τα διοικητικά όρια 


Η τεχνολογία µπορεί να συμβάλει στη βελτίωση της πρόσβασης των ηλικιωμένων στην 
υγειονομική περίθαλψη, ιδίως σε απομακρυσμένες περιοχές. Οι ψηφιακές λύσεις 
διαδραματίζουν σηµαντικό ρόλο στην κάλυψη τῶν κενών και γίνονται όλο και συχνότερες, 
για παράδειγµα για τηλεγνωματεύσεις. Στο πλαίσιο αυτό θα απαιτηθούν κατάλληλη 
κατάρτιση και υποστήριξη για τη χρήση τῶν εν λόγω εργαλείων. 


Η χαμηλή πυκνότητα πληθυσμού δυσχεραίνει, στις αγροτικές κοινότητες, την προσφορά 
οικονομικά αποδοτικών, τακτικών και εὐχρηστων δημόσιων συγκοινωνιών , που να είναι 
επίσης προσβάσιμες και οικονομικά προσιτές για τους ηλικιωμένους. Σε περίπτωση διακοπής 
της λειτουργίας τῶν τοπικών υποδομών, όπως τα καταστήματα, οι τράπεζες, οι φορείς 
Ὀγειονομικής περίθαλψης κ.λπ., οι άνθρωποι πρέπει να μετακινούνται περισσότερο για να 
αποκτήσουν πρόσβαση στις υπηρεσίες αὐτές: πρόκειται για ένα πρόβλημα που µπορεί να 
επηρεάσει δυσανάλογα τους ηλικιωμένους κατοίκους της υπαίθρου. Οι καινοτόμες λύσεις 
τοπικών, ορισμένες φορές κινητών υπηρεσιών, μπορούν να συμβάλουν στην κάλυψη τῶν 
κενών, διατηρώντας την πρόσβαση σε υπηρεσίες σε αραιοκατοικηµένες περιοχές. 


Πλαίσιο 2. Αντιμετώπιση των αναγκών όλων τῶν γενεών 


Ένα από τα σηµαντικά ζητήματα της συζήτησης σχετικά µε τον τρόπο αντιμετώπισης της 
γήρανσης του πληθυσμού είναι η δικαιοσύνη μεταξύ των γενεών. Η πρόκληση είναι να 
διατηρηθεί ένα επαρκές επίπεδο κοινωνικής προστασίας χωρίς υπερβολική επιβάρυνση του 
συρρικνούμενου πληθυσμού σε ηλικία εργασίας, οι εισφορές του οποίου αποτελούν τη 
μεγαλύτερη πηγή χρηματοδότησης για τα συστήματα κοινωνικής πρόνοιας. Η μετατόπιση 
της φορολογικής επιβάρυνσης από την εργασία στη ρύπανση, όπως προτείνεται στην 
Ευρωπαϊκή Πράσινη Συμφωνία, µπορεί να προσφέρει νέες λύσεις. Ελλείψει περαιτέρω 
μεταρρυθμίσεων και λόγω της αυξανόμενης ποικιλομορφίας στην αγορά εργασίας, λιγότερα 
άτοµα καλύπτονται από τα συστήµατα κοινωνικής προστασίας και συνεισφέρουν σε αυτά. 


Η βιωσιμότητα τῶν δημόσιων οικονομικών πρέπει να παρακολουθείται στενά, ιδίως για τις 
χώρες µε υψηλό δημόσιο χρέος. Επί του παρόντος, το συνολικό κόστος τῶν δημόσιων 
δαπανών που σχετίζονται µε τη γήρανση υπερβαίνει το 25 20 του ΑΕΠ στην ΕΕ συνολικά. 
Στην έκθεση του 2016 για τη δημογραφική γήρανση, το κόστος αυτό προβλεπόταν να αυξηθεί 
κατά 1,1 ποσοστιαίες μονάδες έως το 2070, µε αύξηση 3 ποσοστιαίων μονάδων και άνω σε 
11 κράτη µέλη. Η αύξηση οφείλεται κυρίως στις δαπάνες για μακροχρόνια φροντίδα και 
Ὀγειονομική περίθαλψη σύμφωνα µε την ανάγκη επαρκούς κάλυψης των αναγκών ενός 
γηράσκοντος πληθυσμού. Επιπλέον, οι επιπτώσεις της καταπολέμησης της ΟΟΝΙΡ-]9 και οι 
οικονομικές συνέπειες των μέτρων περιορισμού της κυκλοφορίας έχουν δημιουργήσει 
περαιτέρω προκλήσεις. 


Στην πράξη, ωστόσο, η αύξηση τῶν δαπανών που συνδέονται µε τη γήρανση του πληθυσμού 
μπορεί να αποδειχθεί ακόµη μεγαλύτερη, για παράδειγµα, σε περίπτωση ανατροπής 
προηγούμενων μεταρρυθμίσεων του συνταξιοδοτικού συστήματος ή έγκρισης νέων 
μεταρρυθμίσεων που αυξάνουν τις δαπάνες. Στον τοµέα της υγειονομικής περίθαλψης και 
της μακροχρόνιας φροντίδας, η τεχνολογική πρόοδος θα μπορούσε να συμβάλει στη 
βελτίωση της ποιότητας των υπηρεσιών, αλλά μπορεί επίσης να οδηγήσει σε υψηλότερες 
δαπάνες: ομοίως, η βελτίωση της πρόσβασης σε οικονομικά προσιτή μακροχρόνια φροντίδα 
μπορεί να απαιτήσει πρόσθετη δημόσια χρηματοδότηση. 


Η δημοσιονομική βιωσιμότητα και επάρκεια είναι δύο όψεις του ίδιου νομίσματος, καθώς η 
Ευρώπη είναι σταθερά προσηλωμένη στην τήρηση τῶν υψηλών κοινωνικών προτύπων της. 

Τα μέτρα πολιτικής μπορούν να συμβάλουν στη συμφιλίωση της κοινωνικής και 
δημοσιονομικής βιωσιμότητας µε παράταση του επαγγελματικού βίου, καθώς και µε αύξηση 
της κάλυψης και επανεξέταση των συστηµάτων κοινωνικής προστασίας. 


5.4. Βελτίωση της ευημερίας µέσω τής διαγενεακής αλληλεγγύης 


Το αυξανόμενο ποσοστό ηλικιωμένων µπορεί να σημαίνει ότι απαιτούνται πολιτικές για την 
αντιμετώπιση κοινωνικών και συναισθηματικών αναγκών, όπως η ασφάλεια και η κοινωνική 
αλληλεπίδραση. Η κοινωνική ανάμειξη περιορίζεται από το γεγονός ότι οι ηλικιακές οµάδες 
βρίσκονται σε διαφορετικές γειτονιές και περιφέρειες ανάλογα µε τις προτιμήσεις τους για 
τον τόπο κατοικίας οι οποίες εξαρτώνται από το στάδιο της ζωής τους. Οι νέοι φοιτητές 
τείνουν να προσελκύονται από τα αστικά κέντρα, οι νεαρές οικογένειες εγκαθίστανται σε 
προάστια, ενώ οι ηλικιωμένοι μετακινούνται σε λιγότερο πυκνοκατοικηµένες περιοχές και σε 
μεγαλύτερες αποστάσεις από τα αστικά κέντρα. Αυτά τα πρότυπα μετακινήσεων ανάλογα µε 
την ηλικία“ μπορούν να έχουν επιπτώσεις στη διαγενεακή συνοχή. 


Εκτιμάται ότι περίπου 30 εκατομμύρια ενήλικες στην ΕΕ νοιώθουν συχνά μοναξιά... Η 
μοναξιά επηρεάζει όλες τις ηλικιακές οµάδες. Παράγοντες όπως η κακή υγεία, οἱ δυσμενείς 
οικονομικές συνθήκες καθώς και το γεγονός ότι πολλοί άνθρωποι ζουν μόνοι συνδέονται µε 
υψηλότερα επίπεδα μοναξιάς. 


Η κρίση της νόσου ΟΟΝΙΡ-Ι9 ανέδειξε τη γενική σημασία της ψυχικής υγείας. Τα 
απαγορευτικά είχαν σηµαντικό αντίκτυπο στα πολύ ηλικιωμένα, ευπαθή άτοµα που ζουν σε 
ιδρύματα κλειστής φροντίδας, τα οποία συχνά δεν έχουν πρόσβαση στην ψηφιακή 
επικοινωνία ή δεν διαθέτουν τις δεξιότητες που απαιτούνται για τη χρήση τους. Η επένδυση 
στις ψηφιακές δεξιότητες, στην ανάπτυξη της κοινότητας και στη διαγενεακή συνοχή μεταξύ 
των γενεών µπορεί να αποτρέψει την επιδείνωση της ψυχικής υγείας και ευημερίας και να 
μειώσει τις ανισότητες. 


Οι υγιείς ηλικιωμένοι μπορούν να συμβάλουν ουσιαστικά στην παραγωγή κοινωνικής και 
οικονοµικής αξίας στις κοινωνίες µας. Η απώλεια των γνωστικών δεξιοτήτων τους δεν είναι 
μόνο επιζήμια για την ψυχική και σωματική υγεία και ευεξία τους, αλλά και µια χαμένη 
ευκαιρία για την κοινότητα. 


Παρατηρείται αυξανόμενη, αλλά ακόμη σε πολύ πρώιμο στάδιο, τάση δημιουργίας 
«πολυγενεακών κατοικιών», ενίοτε µε τη μορφή στεγαστικών συνεταιρισμών, που μπορούν 
να εξασφαλίζουν συντροφιά στους ηλικιωμένους ενοίκους, τη µεταφορά δεξιοτήτων και 
γνώσεων στους νεότερους ενοίκους, καθώς και πολύτιμες κοινωνικές αλληλεπιδράσεις για 
όλους. 


13. Πώς μπορεί η ΕΕ να στηρίξει τις προσπάθειες των κρατών μελών για τον συνδυασμό 
επαρκούς και οικονομικά προσιτής κάλυψης υγειονομικής περίθαλψης και μακροχρόνιας 
φροντίδας µε τή δημοσιονομική και οικονομική βιωσιμότητα; 

14. Πώς θα μπορούσε ἡ ΕΕ να στηρίζει τα κράτη μέλη στήν αντιμετώπιση κοινών προκλήσεων 


μακροχρόνιας φροντίδας; Ποιοι στόχοι και µέτρα θα πρέπει να επιδιωχθούν μέσω ενός 


39. ΚΚερ, Ῥεπιοσταρ]εὶς Ιαπάσεαρε οἱ Εἴ] τογγογίον --- σἴα[]επρες απ ορρονπιηἰτἰες ἵπ ἀἰνογκεῖν αρεἰης 
γερίοῃς, πίίρ5://ρηὈο]1σαποηδ.]το.ες.6υτορᾶ.υ/τεροβιίοτν/πΠαπά]ε/]ΚΟ123046. 
; ΚΚερ, Ενημερωτικό σημείωμα πολιτικής: [οπε[ίπεςς -- απ μπειια]]ν σπατεᾶ Ριιτάθη ἴι Ειτορε, 2019 

πλαισίου πολιτικής της ΕΕ για τήν αντιμετώπιση προκλήσεων όπως ή προσβασιμότητα, η 
ποιότητα, η οικονομική προσιτότητα ή οι συνθήκες εργασίας; Ποια είναι τα κριτήρια που 
πρέπει να λαμβάνονται υπόψη για τις αραιοκατοικηµένες περιοχές; 

15. Πώς μπορούν οι ηλικιωμένοι να επωφεληθούν από την ψηφιοποίηση της κινητικότητας 
και των υγειονομικών υπηρεσιών; Πώς μπορούν να βελτιωθούν ή προσβασιµότητα, η 
διαθεσιμότητα, ή οικονομική προσιτότητα καὶ η ασφάλεια των επιλογών δημόσιων 
μεταφορών για τους ηλικιωμένους, ιδίως στις αγροτικές και απομακρυσμένες περιοχές; 


16. Έχουμε επαρκή επίγνωση των αιτίων και των επιπτώσεων τής μοναξιάς στη χάραξη τής 
πολιτικής µας; Ποια µέτρα θα μπορούσαν να ληφθούν για την πρόληψη τής μοναξιάς καὶ 
τής κοινωνικής απομόνωσης μεταξύ των ηλικιωμένων; ΤΙ στήριξη μπορεί να προσφέρει η 
ΕΕ; 


17. Τι ρόλο μπορούν να διαδραματίσουν οἱ κατοικίες στις οποίες συμβιώνουν πολλές γενιές 
και ἡ διαβίωση σε αυτές στον αστικό και αγροτικό σχεδιασμό για τήν αντιμετώπιση των 
προκλήσεων που συνδέονται µε τή γήρανση του πληθυσμού; Πώς θα μπορούσε να 
αξιοποιηθεί καλύτερα; 


6. Προοπτικές 


Η γήρανση και οι προκλήσεις και οι ευκαιρίες της είναι παρούσες καθ᾽ όλη τη διάρκεια της 
ζωής µας, αλλά οι προοπτικές µας αλλάζουν. Πολλοί νέοι σήµερα δυσκολεύονται να 
ενταχθούν στην αγορά εργασίας, ενώ η τρέχουσα κρίση της ΟΟΝΙΡ-]9 επιδείνωσε την 
κατάσταση. Μακροπρόθεσµα, η προοπτική μεγαλύτερου προσδόκιµου ζωής σε σχέση µε τη 
γενιά τῶν παππούδων τους κατευθύνει πολλές από τις επιλογές που κάνουν οι νέοι, μεταξύ 
άλλων όσον αφορά την εκπαίδευση, την επαγγελματική ζωή, τη διακοπή της σταδιοδρομίας. 
Οι επιλογές αυτές έχουν µε τη σειρά τους επιπτώσεις στην υγεία τους και στη θέση τους 
στην οικονομία και την κοινωνία. Ταυτόχρονα, τη σηµερινή παλαιότερη γενιά συνοδεύουν η 
συνεισφορά, οι ανάγκες και οι προσδοκίες της ζωής της. Όλοι µαζί αποτελούν µέρος µιας 
κοινωνίας και οικονοµίας που πρέπει να εξασφαλίζει ευημερία, επιτυχία και ευεξία για όλα 
τα µέλη της. Η αντιμετώπιση τῶν προκλήσεων και τῶν ευκαιριών της γήρανσης αποτελεί 
συνεπώς ατομική και συλλογική ευθύνη. 


Όπως αναφέρεται στην παρούσα πράσινη βίβλο, υπάρχουν πολλοί τρόποι πρόληψης ή 
περιορισμού των αρνητικών συνεπειών της γήρανσης στην κοινωνία µας. Μεταξύ αυτών η 
προώθηση της υγιούς και ενεργού γήρανσης, η βελτίωση της ανθεκτικότητας των 
συστηµάτων υγειονομικής περίθαλψης και φροντίδας, η βελτίωση τῶν επιδόσεων της αγοράς 
εργασίας, ο εκσυγχρονισμός της κοινωνικής προστασίας και η προώθηση τῆς νόμιμης 
μετανάστευσης και ένταξης ὡς μέρος ενός συνδυασμού πολιτικών, η επιδίωξη υψηλότερης 
παραγωγικότητας και αποδοτικότητας σε όλους τους τομείς. 


Η ΕΕ µπορεί να τις αντιμετωπίσει µε τη δέσμευση και τη συμμετοχή τῶν νέων και των 
ηλικιωμένων, προωθώντας τη διαγενεακή αλληλεγγύη και υπευθυνότητα µε υποστηρικτικές 
πολιτικές, ενώ ταυτόχρονα πρωτοστατεί στην ανάπτυξη µιας υποστηρικτικής και δυναμικής 
κοινωνίας. 


Ο Μηχανισμός Ανάκαµψης και Ανθεκτικότητας, το βασικό µέσο ανάκαμψης που βρίσκεται 
στο επίκεντρο του Νεχί(επεΓαΠοπΕ!), έχει ὡς στόχο να στηρίξει τα κράτη μέλη στην 
προσπάθεια αυτή, παρέχοντάς τους τη δυνατότητα να ενισχύσουν το δυναμικό οικονοµικής 

ανάπτυξής τους, τη δημιουργία θέσεων εργασίας και την οικονομική και κοινωνική 
ανθεκτικότητα για την έξοδο από την τρέχουσα κρίση. Το ΝεχίαεπετεοπΕ[) αποτελεί 
ταυτόχρονα όχημα στήριξης και διαγενεακής δικαιοσύνης, διευκολύνοντας µια βιώσιμη 
οικονομική ανάκαμψη µεσοπρόθεσµα και μακροπρόθεσμα, η οποία αναμένεται να ωφελήσει 
τις επόμενες γενιές, μέσω ενός συνδυασμού φιλόδοξων μεταρρυθμίσεων και επενδύσεων από 
τα κράτη µέλη. 


Ωστόσο, η γήρανση δεν αφορά µόνο τη διατήρηση της ανάπτυξης και του κράτους πρόνοιας. 
Αφορά επίσης τις κοινωνίες µας στο σύνολό τους και τον τρόπο αλληλεπίδρασης μεταξύ των 
γενεών. Παράλληλα µε την πολιτική µας απάντηση στον κοινωνικοοικονοµικό αντίκτυπο της 
γήρανσης, πρέπει να συζητήσουμε τον τρόπο µε τον οποίο θα διασφαλίσουμε τη συμμετοχή 
όλων στις κοινωνίες µας. Στο πλαίσιο αυτό απαιτείται η ενεργός συμμετοχή στη συζήτηση 
τόσο τῶν νέων όσο και τῶν ηλικιωμένων. 


Τέλος, η συζήτηση σχετικά µε τις πολιτικές για την αντιμετώπιση τῶν προκλήσεων και τῶν 
ευκαιριών της γήρανσης αποτελεί µία από τις άμεσες και µακροπρόθεσµες λύσεις. Απαιτεί 
μακρόπνοο προβληματισμό σχετικά µε τις επιπτώσεις και τις εναλλακτικές λύσεις σε αυτή τη 
δημογραφική μετάβαση εντός της ΕΕ, καθώς και τις συνέπειές της για τον ρόλο της Ευρώπης 
στον κόσμο. Αυτός ο µελλοντοστραφής προβληματισμός θα μπορούσε να τροφοδοτήσει τη 
συζήτηση και να στηρίξει µακροπρόθεσµες βιώσιμες επιλογές πολιτικής προς όφελος κάθε 
ηλικίας. 


ΤΡΟΠΟΣ ΣΥΜΜΕΤΟΧΗΣ ΣΤΗ ΑΙΑΒΟΥΛΕΥΣΗ 


Η παρούσα πράσινη βίβλος εγκαινιάζει δημόσια διαβούλευση διάρκειας 12 εβδομάδων. Η 
Επιτροπή θα λάβει υπόψη όλες τις συνεισφορές στις μελλοντικές εργασίες της και θα 
παράσχει ανατροφοδότηση σχετικά µε τα αποτελέσµατα. Σας καλούμε να υποβάλετε τη 
συνεισφορά σας χρησιμοποιώντας το ηλεκτρονικό έντυπο, το οποίο μπορείτε να βρείτε στην 
ακόλουθη διεύθυνση: 
πί1ρ6://ες.ευτορα.εὐ/1ηΓο/]ανν/οεἰἱετ-τεσι]α!1οπ/πανε-γουτ-5αγ/1πιΠ14{1ν65/12722-Ωτεεπ-Ρἀρετ- 


οη-Ασείησ 


Ἡ χρήση του ηλεκτρονικού εντύπου απάντησης θα διευκολύνει την επεξεργασία των 
απόψεών σας. Ωστόσο, µπορείτε επίσης να αποστείλετε γραπτές παρατηρήσεις στην 
ακόλουθη διεύθυνση: 

(τεεη Ρραρεί οἨ αδείῖης 

5ΟΕ.3 

ΒΕΒΙ, 06/270 

Ευτορεθη (Οππιἱ5510ῃ 

1049 ῬΏτιςςείς 

Βε]σ1υπι 

